Palkkakeskustelu | Page 103 | TechBBS\nSehän ei tosiaan ainakaan mitään sinänsä häiritse, jos on jotain maileja mihin voi vastata, jos huvittaa. Sattuu tylsänä hetkenä tarkistamaan työmailin tai tulee joku asia mieleen niin kannattaa se kirjoittaa vielä kun muistaa.\nTää on muuten jännä juttu, josta on työkavereiden kanssa ainainen keskustelu. Osa ei missään nimessä halua mitään Teamsia tai työmeilejä puhelimeen, osa pitää ne puhelimessa mutta ilman ilmoituksia ja osalle puskee toimistoaikoina kaikki ilmoitukset oltiin sitä töissä tai ei. Palkanmaksu menee ihan kuukausipalkkana meillä, ja aika lailla mediaanipalkalla ollaan eli foorumin mittapuulla köyhyysrajalla.\nItse ihan mielenkiinnosta myös vapaapäivinä, iltoina ja jopa lomallakin vilkuilen vähän mitä tapahtuu ja vastailen jos huvittaa, en pidä tätä millään tavalla stressaavana asiana. Periaatteessahan tuo kuitenkin sitten tehostaa sitä työaikaa kannusteiden parantumisen muodossa, vaikkei tuosta ajasta varsinaisesti mitään maksetakaan. Osalle vaan työkavereista tuo on ihan täysin posketon ajatus, ja tosiaan kiitos työnantajan, täysin vapaaehtoista.\nMäkin käytän itse kyllä työmaileissa puhelimella webbimailia, mikä on nykyään MS:llä ainakin aika toimiva. Näkee kalenterit ja muutkin tarvittaessa. En sitä tosiaan ehkä siihen puhelimeen silmille hyppimään haluaisi, kun hyppii jo kaikki muukin\nSama juttu itsellä, välillä tulee katsottua mailit iltaisin / vkloppuna / lomalla ja vastailen jos siltä tuntuu, mitään stressiä en näistä ota eikä kukaan oleta, että vastaan joskus viikonloppuna esimerkiksi. Vastailen jos siltä tuntuu. Puhelimeen ei noita ilmoituksia itselle tule ihan siitä syystä, että se häiritsee ja muistaakseni oman urani aikana mulle on soitettu ei työ aikana tasan 2 kertaa kun joku tuotantoympäristö on kyykännyt jolloin olen neuvonut miten sen saa takaisin pystyyn.\nMeillä lähiesimies totesi kun kysyin puhelimeen vastaamisesta vapaa-ajalla, että sen kun lisää työajaksi ja laittaa kommentiksi puhelu tms. Itsellä kun on dual sim omassa puhelimessa. Voisihan tuohon jättää myös vastaamatta, mutta aika töykeää asiakasta kohtaan. Ennemmin vastaan ja sanon, etten ole töissä ja neuvon laittamaan mailia tai soittamaan kun palaan.\nMitään ylitöitä noista ei todellakaan makseta.\nTuo spostien seuraaminen ja vastaaminen riippuu paljon työpaikasta, -kuvasta jne. Esim. nykypaikassa seurasin ja vastasin ihan mielelläni niin kauan kun spostit tulivat ihmisiltä, jotka tunnen ja jotka pääosin kysyivät asioita, joihin minulla oli usein suora vastaus - mikäs siinä, mukava auttaa työkavereita. Pienten organisaatiomylläyksien jälkeen sposteja tulee nykyään joltain kasvottomilta jenkkilän konsernijyriltä asioista, joita täytyy tosissaan kaivaa ennen kuin pystyy vastaamaan, niin ei kyllä mennyt kuin kuukauden verran kun lopetin täysin puhelimelta meilien luvun.\nReactions: Trotor ja Ponsu\nMä vastailen välillä omalla ajalla kunhan se tapahtuu omilla ehdoilla. Jos joku käskee niin suhtaudun enemmän varauksella, käytännössä joustavasti.\nNäpäytin kuitenkin firmaa taannoin kun mulle aika usein eskaloitiin öisin ongelmia joita päivystäjät eivät saaneet ratkaistua. Korvaus oli ”tunteja kortille” johon HR taannoin oli laittanut 40h rajan. Mulla oli raja pitkään täynnä, eli käytännössä ilmaista työtä. Yksi ilta väsyneenä ilmotin, että tunnit on täynnä, soittakaa jollekin muulle. Tämän jälkeen firma hyväksyi mun pitkään yrittämää uudistusta päivystysten korvauksiin (nyt korvaukset ovat niin hyviä että ehdokkaita on jonoksi asti eikä mua enään häiritä).\nItekki tulee välillä tuntejakin peräti töitä tehtyä vapaalla ollessaan. Ei kait sitä kukaan vaatisi, mutta tykkään olla joustava. Saatan kyllä joskus töissä ottaa rennommin, jos olen laskenut että vapaalla tuli pari h väännnettyä jotain juttua x.\nOnko ennakkotapauksia tuosta vapaa-ajan ja työajan sotkemisesta? Saisin itsekin organisaatiossamme työtä tehostettua, jos on ok käyttää esim. WhatsAppia tms. työasioiden hoitoon.. Mutta miten sitten, jos joku kieltäytyy? Onko kyseessä vapaaehtoinen tilanne, eli kaikki saatava mukaan ja suostumaan kyseiseen hommaan? Määrätä ei varmaan voi, tai jos voi, pitäis olla firman puhelin?\nAika kuolleelta idealta kuulostaa joku Whatsapp-rinki. Just saying. Ei ainakaan mua kiinnosta vapaa-ajallani pätkääkään, mitä joku siellä inisee. Tulkoon kysymään toimistoaikana uudestaan. Tommoseen ryhmään en edes liittyisi.\nSitä varten firmoilla on omat IM-systeemit. Kuka asentaa puhelimeen kuka ei. Ja niistä voi myös logata ulos (toisin kuin Whatsapp), niin ei tule mitään nootteja jos ei halua.\nReactions: demas, emviiex, kaarlos ja 2 muuta\nToi vapaa-ajalla vastailu jakaa kyllä mielipiteitä. Kaveri ihmetteli silmät pyöreänä kun kesälomareissulla ulkomailla lentokentän terminaalissa aikaa tappaakseni vastailin työmaileihin vapaaehtoisesti (ilman korvausta tai en merkkaa edes näitä tunteja). Nään taas asian niin, että pystyn hyvin pienellä panostuksella silloin kun itseä huvittaa mahdollisesti edistämään paljonkin jotain asiaa (eli esim. mun 15min vastaus vastaa kesäloma-ajan tuuraajan 4h selvitystä aiheesta). Ja projektit pysyy oikeilla raiteilla.\nMuutenkin varmaan joka ilta ja viikonloppuisin noita vilkuilen kun saattaa tulla jenkkilästä tai aasiasta kysymyksiä, niin säästää usein päivän kun pystyy vastaamaan heille työpäivän aikana, eikä odottaa seuraavaan päivään. Ja edelleen ylitöitä ei meillä koskaan ole maksettu enkä näitä merkitse mihinkään. Hyvä puoli toki, että Androidissa on erikseen työtila, eli työasiat ei koskaan hypi silmille tahtomattaan (paitsi puhelut).\nToki sitten vastavuoroisesti firma antaa mielestäni ihan samalla tavalla vapauksia. Lomat saa tasan silloin kun huvittaa ja jos nyt aamulla ei huvittaisi lähteä töihin niin jos ei mitään kriittistä ole niin voisin ottaa vapaapäivän jne. Enköhän mä vapauksien muodossa kompensoi noi menetetyt vapaa-ajat.\nEn tykkää sellaisesta absolutismista, että joku 5min homma vapaa-ajalla on niin älyttömän vastentahtoinen ja siitä pitää heti olla repimässä ylityökorvauksia ja tehdä show. Jos olisin työnantaja niin joustamattomuus lisäisi myös minun joustamattomuuttani. Lähiajan esimerkkinä esim veturikuskien lakkoilu kun joutuisi tarkistaan heittovuorojaan applikaatiosta.\nReactions: Trotor, Harakiri, iunknown ja 7 muuta\nToi vapaa-ajalla vastailu jakaa kyllä mielipiteitä. Kaveri ihmetteli silmät pyöreänä kun kesälomareissulla ulkomailla lentokentän terminaalissa aikaa tappaakseni vastailin työmaileihin vapaaehtoisesti (ilman korvausta tai en merkkaa edes näitä tunteja)....\nKuulostaa terveeltä työkulttuurilta. Aikaisemmassa työpaikassa ajatus toimintamalleista oli varmaan alkujaan ollut tuo sama, mutta työt tahtoi venyä iltoihin ja viikonloppuihin, tahtoi tai ei. Asiakkaat ottivat suoraan yhteyttä soittaen vielä kahdeksan jälkeen, vaikka varsinainen prosessi olisi aspan kautta aukioloaikojen puitteissa. Kaikki mitä annettiin taloon päin extrana otettiin toimintamalliksi, esimerkiksi juurikin tuo vapaapäivinä mailin seuraaminen ja nopeat vastaukset vaikka olisitkin kipeänä. Tämä sai aikaan henkilökohtaisia antipatioita noita tomintamalleja kohtaan, mutta mukava kuulla että jossain homma pelittää eikä työntekijä ole pelkkä resurssi josta pyritään puristamaan kaikki mahdollinen ulos. Nyt olen siirtynyt julkiselle puolelle ja täytyy sanoa että virka-aika kun päättyy ja kukaan ei oleta että annat mitään panosta ennen kuin se taas seuraavana päivänä alkaa, tuntuu varsin rentouttavalle. Julkisen puolen palkkaus tuntuu ihan kilpailukykyiseltä kun sen vertailee sillä että teeet virka-aikaa.\nReactions: headman78, zaneislandd ja mailman\nJoo varmasti työpaikkakohtaista myös. Jos joutuisin esimieheltä anella kuukauden päähän lomapäivää hattu kourassa tai minulle edes kerrottaisiin, että hei viime kuussa oli kolme leimaa 6.04 vaikka työaika alkaa kuudelta niin alkaisi kyllä olla tasan nolla myös omalta puolelta firmaa vastaantuleminen. Näin oli eräässä kesätyöpaikassa ja kyllähän siellä työntekijät vihasivat firmaa ja koitettiin kaikin keinoin keksiä miten taistella käytäntöjä vastaan tai huijata. Hassu esimerkki, että kun ks. kesätyöpaikassa saikkua sai vain lääkärintodistuksella, niin silti eräänä lauantaisena työvuorona oli 50% työvuorosta saikulla todistukset haettuaan. Nyt en tiedä meillä yhtään tapausta jotka hyväksikäyttäisivät systeemiä tai ainakaan mitään yleistä väärinkäyttöä ei ole, vaikka ekat kolme päivää saa itse ilmoittamalla ja diagnosoimalla sairautensa/työkykynsä. Toki porukan motivaatiokin varmasti vaikuttaa.\nReactions: headman78 ja mailman\nKaippa se riippuu siitä tehtävän tasosta. Omissa hommissa saattaa mennä isokin keikka sivu suun, jollain muulla saattaa vaan jäädä vessapaperit tilaamatta.\nAika tarkka kuvaus siitä miten itsekin toimin. Saan aikalailla tulla ja mennä miten lystään ja lomat saa valkata siitä mihin ne tahtoo laittaa. Viime kesälomalla taisin kaksi kertaa vastata yhteensä vartin edestä pariin tiedusteluun millä säästettiin paljon työaikaa, kun oli omista projekteista kyse.\nJep. Itellä jos soi puhelin vapaa-aikana ja soittaja on joku duunista ni se voi tietää vaan kahta asiaa, joko:\nb) oon tehny jotain vitulleen ja asiakas tai joku muu on aivan vitun vihanen ja se pitää kertoo mulle just nyt kun en oo töissä että menis varmasti ilta/viikonloppu pilalle\nSiks en vastaa yhteenkään puheluun vapaa-ajalla joka tulee duunista.\nReactions: k334 ja emviiex\nPitäisköhän ottaa esimieheen tai esimiehen esimieheen yhteyttä ja kysyä, että onko tollainen työajan tuhlaaminen ihan ok? Ei tommonen hyödytä ketään. Se asia pitää kuitenkin käsitellä sit työajalla joskus, niin ihan turhaa tuplatyötä.\nJotku työnantajat ny vaan elää vielä 80-lukua. Toisesta korvasta sisään ja toisesta uloa.\nNämä Tessien yleisitovuuden poistoa vinkuvat luulevat että sillä palkat nousee ettei ole liittoja? Juu...jos ei olis ollut niin: työaika olis jotain ihan muuta, lomia ei olisi, eikä mitään irtisanomis-suojaa, aamulla lakki kädessä odoteltaisiin nöyränä firmojen edessä kenet töihin otetaan jne. On tää aika jotenkin sumentanut ihmisten pään vissin? Tuntuu olevan trendi vasinkin Helsingissä missä jotku nuoret juipit luulee että ne on jotekin korvaamattoman hyviä työssään ettei tarvitse mitään suojaa, kunnes räpsähtää yt:t päälle ja tippuu jollekkin vitun kelan peruspäivärahalle. Siinä sitä sitten itketään katkerana paskaa työnantajaa ja nuoleskellaan tikkua kun rahat ei riitä enää mihinkään\nAi niin...Olen Satamavalvoja, eli touhuan satamassa kaikenlaista laivojen kanssa. Palkka riippuu hyvinpaljon ylitöiden määrästä ja vaihtelee vuositasolla noin 50-60 tuhanne välillä. Nyt oli viimeisin tili 5 tonttua brutto ja sillä kyllä pärjää ihan mainiosti. 3.8 vuotta vielä niin pääsee vittuun täältä suomesta kärvistelemästä...\nVoitaisko joskus päivittää sitä näkemystä, että työnantaja on riistäjä?\nVoitaisko joskus päivittää sitä näkemystä, että työnantaja ei ole riistäjä?\nEnemmän tuntuu kaihertavan TES:n eriarvoisuus ja rakenteelliset erot. Kannatan purkutalkoita siirtämällä työehtosopimuksien sisältöä työsopimus- ja työaikalakiin. Kaikki samalle viivalle työaikakorvausten, vuorojärjestelmien ja vapaiden suhteen. Osa kärsii ja osa saavuttaa.\nReactions: mailman, headman78 ja FireFly Renaissance\nOnko työntekijä on kallis ja laiska?\nJos työnantaja on riistäjä niin kannattaa vaihtaa semmoiselle joka ei ole.\nJos on laiska, niin kalliiksi tulee?\nJos et kirjaa tunteja oikeasti toteutuneina tuntikirjanpitoon ja ylivuorokautiset lepoajat eivät toteudu, niin yritys käsittääkseni rikkoo työaikalakia jos teet ihan miten sattuu töitä ympäri vuoden.\nOlen ollut kolmessa maassa töissä Suomen ulkopuolella, eikä yhdessäkään maassa ole yleissitovia tessejä - ja kaikkialla palkkani on ollut parempi kuin Suomessa olisi ollut. Saksassa, Briteissä ja Sveitsissä kaikissa sopiminen tehdään yritystasolla ja kaikissa palkkataso on osaaville ihmisille korkeampi kuin Suomessa.\nEli joo, näin duunarina vastustan ehdottomasti yleissitovia työehtosopimuksia. Niiden ongelma on se, että hyvin pärjäävien ja huonosti pärjäävien firmojen palkankorotukset pakotetaan väkisin samoiksi. Hyvin vetävässä firmassa on varaa maksaa enemmänkin ja konkurssin partaalla hoippuvalle se pakollinen 1.5% voi olla se viimeinen korsi joka katkaisee kamelin selän.\nHyvin rahaa tekevien firmojen myös kannattaa maksaa enemmän, jotta pätevä työvoima pysyy talossa.\nReactions: demas, Ragnarök-, mölyä ja 1 muu henkilö\nEihän tuon pitäisi olla mikään yllätys, että suomessa koulutettujen palkkataso on heikompi kuin muualla.\nAkava: Vähemmän koulutetut pärjäävät yhä koulutettuja paremmin eurooppalaisessa palkkavertailussa\nTaidat kuitenkin kuulua enemmänkin asiantuntioihin/spesialisteihin kuin duunareihin.\nEnpä ole koskaan vuodesta 2000 (valmistuminen)a työuran aikana mitää kirjanpitoa tunneista pitänyt, eikä yksikään firma ole sitä vaatinut. Ja hyvä niin.\nKuka nyt ei riko lakia (tästähän juuri pitkään keskusteltiin joku aika sitten)\nEi taida ihan kovinkaan monella ainakaan tietotekniikan alalla mennä rastit ruutuun näiden vaatimusten kohdalla:\nNythän lait toki muuttui juuri.\nSe ei silti poista sitä seikkaa, että se on laitonta. Työnantajat katsovat etenkin asiantuntija-aloilla toki läpi sormien, koska itsehän he siitä hyötyvät.\nTämähän se on, että liitoista on vähiten hyötyä niille ketkä ovat kaikista paskimmissa asemissa. Iso osa työntekijöistä on lisäksi kaikkien yleissitovien työehtosopimusten ulkopuolella, koska mikään ei kuitenkaan varsinaisesti pakota työnantajiakaan järjestäytymään ja ilman tarpeeksi järjestäytyneitä työntantajia ei ole yleissitovuutta. Näillä työntekijöillä ja työnantajillaan ei ole juurikaan minimivelvoitteita eikä minimipalkkoja.\nKoen työntekjiänä hyötyväni myös aika merkittävästi siitä, että työnantaja ei valvo silmäkovana työaikalakia, ja esimerkiksi estä minua lähtemästä ulkoilemaan kesken työpäivän kun siltä sattuu kauniina päivänä tuntumaan (ja työtilanne sallii). Tietenkin, jos tykkää tehdä sitä säännöllistä tasaisen tappavaa 8-16 rytmiä, ja hurjana päivänä tulee vasta yhdeksältä, niin silloin asia ei varmaan kauheasti kiinnosta.\nIte ainakin menen lähes niinkuin lystää, mutta työajasta pidän kirjaa. Menis kyllä kaikki projektien resursoinnit ihan perseelleen jos niin ei tekisi.\nVarmaan jossain pohjattoman kassan tutkimus/kehitystyössä ihan sama toki. Mutta ei kyllä tuota itselle mitään ongelmia kirjata mitä on tehnyt.\nEn tykkää sellaisesta absolutismista, että joku 5min homma vapaa-ajalla on niin älyttömän vastentahtoinen ja siitä pitää heti olla repimässä ylityökorvauksia ja tehdä show. Jos olisin työnantaja niin joustamattomuus lisäisi myös minun joustamattomuuttani.\nEi ole olemassa mitään "5min hommaa", ainakaan näin tuotekehityksen perspektiivistä. Jos luet vapaa-ajalla mailin jossa kysytään jotakin spesifiä asiaa, niin helposti siinä vähintäänkin alitajuisesti jää sitä funtsimaan, joskus pitkäksikin aikaa.\nJos taas asia on niin triviaali, että sen 5 minuuttiin ratkaiset, niin siinä joko kysytään lupaa johonkin, tai sitten asialla ei ole ensinnäkään niin kiire, että siihen pitäisi vapaa-ajalla reagoida.\nSiltikin outo skenaario, koska toimistoajoilla mennään, vaikka globaali firma/ala onkin kyseessä.\nReactions: Sid, Roth ja kaarlos\nTyönantajani eivät ole edellyttäneet tarkkaa tuntikirjanpitoa, sekä asiantuntijatehtävissä on saanut itse sopia kalenterinsa ajat. Silti olen pitänyt täsmällistä tuntikirjanpitoa koko urani. Pidän sitä itseni takia, jotta pysyn kartalla siitä, etten myy ilmaiseksi vapaa-aikaani työnantajalle, vaan pidän varmasti kertyneet tunnit pois vapaina. Jos en pitäisi kirjaa, niin ylitöitä kertyisi enemmän kuin pitäisin vapaina.\nKuulun myös niihin, joilla on oma ja työpuhelin erikseen, jotta voin jättää työpuhelimen työlaukkuun pois häiritsemästä, kun olen lähtenyt kotiin.\nKaikesta huolimatta olen pärjännyt paremmin kuin hyvin projektiluonteisessa työssä ja kansainvälisessä ympäristössä.\nMikä siis kenellekin sopii.\nMinä en pidä kirjaa tunneista eikä ole omaa puhelinta. Teen töitä monesti iltaisin ja lomalla, mutta sitten taas arkisin pidänkin vapaata silloin tällöin. Sopii minulle hyvin tämä, kukaan ei kyttää menemistä ja tulemista ja saa ihan vapaasti tehdä omiakin hommia jos arkena tarvitsee.\nJoku tiukka 8-16 olisi ihan painajainen. Nyt ehkä tulee tehtyä aika paljonkin välillä extraa ns ilmaiseksi, mutta tykkään työstäni niin ei haittaa.\nReactions: headman78 ja Honzo\nMulla just näin. Ja toki palkkakin on ihan mukava. Kyllä tässä hyville tuntiliksoille pääsee, vaikka joskus ei 40h viikossa ehkä riitäkään. Kyllä vapaus valita työajat ja työntekopaikka ovat sellaisia juttuja, joita osaa nykyään arvostaa todella paljon.\nReactions: Trotor ja zaneislandd\nNo tuotekehityksen näkökannasta on myös niitä 5 minuutin kysymyksiä. Mulla tommoset olisivat yleensä jotain mitä pomolta / tiimijäseneltä / myyjältä kysyttäisiin kun vierailevat asiakkaalla japanissa / jenkeissä jne. Nykyään näitä on paljon vähemmän kun olemme panostaneet tiedonvälitykseen ja selkeämpiin aikatauluihin, sekä nopeampaan bugien korjaukseen (mutta silloin tällöin).\nToisaalta mä ajattelen aika paljon työasioita muutenkin vapaalla vaikken erityisesti haluaisi. En siis välttämättä huomioi kuinka pitkään jään ajattelemaan asioita tuon jälkeen.\nTässä nyt oli heitetty 5min esimerkki tuollaisesta työaikavuorojen tarkastamisesta. Itsellä hyvä nyrkkisääntö, että selailen puhelimella (90%+ kerroista) läpi työsähköposteja. Saatan lukea, että tuohon ja tuohon vastaan huomenna, mutta sitten niihin mihin pystyy puhelimella vastaamaan voi vastata heti. Tämä auttaa siinä, ettei yhtäkkiä päädy selvittämään 1.5h jotain asiaa koneella.\nErityisesti lännessä olevat aikavyöhykkeet (erityisesti jenkit ja etelä-amerikka) hyötyvät suuresti, jos saavat nopean reagoinnin asiaan. Jos vasta 9.00 seuraavana päivänä Suomen aikaa vastailet niin siellä ollaan menty jo nukkumaan ja asian hoito viivästyi yhdellä päivällä. Enemmänkin jos asia on hyödyllinen, ja se yksinkertaisen homman (eli esim. luvan annon) jälkeen edistyy niin juuri nämähän ovat niitä parhaita asioita edistää kotoa käsin vapaa-ajalla.\nReactions: Ponsu ja Honzo\nIhan mielenkiintoista keskustelua näin alanvaihtajan silmissä. Olin tottunut ympäripyöreisiin työpäiviin liikenteessä raskaan ajoneuvon ratin takana (12h 12h 12h 11h 10h 12h ...) ja epäsäännölliseen työhövuorotukseen niin kun pääsin nykyiseen 8-16 toimistoduuniin, istumaan päätteen eteen koko tämä toimistotyö tuntuu lähinnä lomailulta vrt. "oikeat duunarityöt". Tämän vuoksi myös minun on todella helppoa joustaa vapaa-ajastani (ilman erillistä korvausta), koska tuntuu että vapaa-aikaa on as fuck eikä työkään ole edes etäisesti yhtä kuluttavaa (psyykkisesti & fyysisesti) kuin mitä raskaan ajoneuvon ajaminen 12h putkissa on.\nSaan kuukausiliksaa ja työsoppariin on merkitty 37,5h/vk. Käytännössä vastaan työ & vapaa-ajan puhelimeen (tupla-SIM laite) 07-19 välillä jos se soi. Vastaan myös siihen tuleviin tekstareihin. Onneksi näitä ei tule kovinkaan montaa per arkiviikko, stetsonista 5-10kpl. Työ s-posteja luen vapaa-ajalla vain satunnaisesti, pääasiassa pidemmillä "arkipyhävapailla" kuten esimerkiksi vuoden 2019 joulunpyhät jotka olivat ns. maximaalisen pitkät.\nEn merkitse mitään ylityötunteja tai vastaavia. Duuni on niin minimaalisen kuormittavaa vrt. "oikeat työt", että minusta olisi lähinnä surkuhupaisaa aikuisena miehenä merkitä jotain +15min ylitöitä jos puhun puhelimessa 4 minuuttia joskus ennen varsinaista työaikaa tai sen jälkeen Kuitenkin työnantaja on äärimmäisen joustava, jos en nyt vuorokauden varoituksella voi lomille lähteä niin kaikenlaiset omien asioiden, vähäpätöistenkin, hoidot onnistuu työajalla ilman mitään "olethan sitten huomenna tunnin pidempään / teethän sitten kk-saldon täyteen" -tyyppisiä kyräilyjä keneltäkään, ei pomolta eikä työkavereilta.\nReactions: Trotor, zaneislandd, Ragnarök- ja 4 muuta\nToisaalta tässä näkyy juuri tämä multi-site-tekemisen huono puoli. Kukahan älykääpiö on aikanaan keksinyt, että on hyvä idea tehdä hommia yhteistyössä usealla aikavyöhykkeellä? Ei niin mitään järkeä. Kukaan ei ole kysyttyäni koskaan pystynyt antamaan ainuttakaan järkevää vastausta sille, miksi näin toimitaan.\nJuu toki, ehkä pointtina on enemmän juurikin se haluaako semmoista tehdä. Kokemusta on yli 15 vuoden ajalta globaalista multisite-touhusta. Edelleen, jos kyse ei ole kriittisestä asiasta (harvemmin on, ehkä joku buukkaus johonkin 3. osapuolen mestaan missä ollaan itse asiakkaana tms. mikä pitää väkisin 12h sisällä varmistaa tai menee ohi, tai ne onkin perunut koko paskan tms.) niin sitten sen ehtii seuraavana aamunakin. Mutta yleensä on poikkeuksellista edes lueskella maileja, tapana on toimia sen verran proaktiivisesti ettei mitään viime hetken kyselyitä edes tule joten ei tarvi miettiä vapaalla ollessa yhtään mitään.\nEi ne siellä muuallakaan tyhmiä ole, kyllä siellä osataan katsoa mikä kellonaika Suomessa on ja tajuavat sen että täällä päin maailmaa harvoin ollaan töissä 16-17 jälkeen enää. Ja maileja kun ei edes lue iltaisin niin soittamalla ainoa millä saisi kiinni, tuntuu vaan kynnys olevan aika korkea kun ehkä pari puhelua ever jostain Jenkeistä/Kiinasta saanut, mieluummin nekin naputtelee mailin ja odottelee aamuun ellei nyt maapallo ole räjähtämässä just nyt.\nEdit: Kyllä mäkin uran alkuvaiheissa lueskelin iltasella "huvikseni" maileja yms. mutta sitten vaan päätin sen kokonaan lopettaa. Toki riippuu paljonko maileja ylipäänsä tulee, jos on paljon naruja käsissä niin siellä voi olla 5-10 mailia odottamassa aamua niin kyllä siihen aikaa saa kulumaan jos ei osaa lopettaa vain yhteen. Ja aivot alko työstään asioita mitä niissä luki.\nNo saattaapi olla vaikka paras asiantuntija toisella aikavyöhykkeellä. Tai Globaali asiakas, jonk pääkonttori vaikka suomessa ja projekteja ympäri maailmaa, joita kontrolloidaan vaikkapa nyt Suomesta käsin. Näitä caseja just itsellä. Eka projekti tehdään vaikka Suomessa/lähialueella, seuraava Kiinassa ja sitä seuraava Jenkeissä. Tottakai ekan projektin osaamista tarvitaan muualla, ettei tartte joka lokaatioon opetella kaikkea alusta.\nReactions: Trotor ja Randomizer\nEi se välttämättä oikean tekemisen kannalta olekaan hyvä asia. Mutta firmojen nykyään pitää olla lähellä asiakasta, sen takia konttoreita on ympäri maailmaa. Erityisesti Aasiaan tuntuu olevan vaikea myydä jos siellä ei ole omaa konttoria.\nOn myös ihan hyödyllistä, jos ei tarvi aina muualta maailmasta lennättää asiantuntijoita tekemään jotakin maaspesifisiä juttuja (regulatoriset vaatimukset yms.). Tuntuu ettei kovin innokkaita matkustajia enää oikein 30v+ jälkeen tuppaa muutenkaan löytymään.\nNimenomaan noin se pitää hoitaakin, eli siellä on oma toimisto joka mantereella hoitamassa sen alueen asiakkaat. Mutta hommat pitää järjestää niin, että esim. aasian toimiston ei tarvitse olla reaaliaika yhteydessä euroopan toimiston kanssa, vaan asiat pitää pystyä hoitamaan itsenäisesti omalla sitellä. Tällöin ei ole koskaan mitään tarvetta saada kiireellistä vastausta toiselta puolen maapalloa.\nKyllä firma on kussut hommansa jo lähtökohtaisesti, jos heillä on tuollaisia tilanteita, että vain yksi ihminen firmassa pystyy jonkun asian ratkaisemaan.\nNo asia ei ole aivan mustavalkoinen. Toki voin puhua vain omista kokemuksista, mutta esimerkiksi minä omaan asiantuntemusta, jonka saamiseen menee vuosia (itsellä 15+ vuoden kokemus). Nyt mun osaamiselle on kysyntää paljon enemmän kuin tarjontaa. Teen työtä globaalissa ympäristössä ja niin edellisessä, kuin nykyisessä firmassa etsittiin maailmalta kissojen ja koirien kanssa osaajia tuloksetta. Käytännösää on lottovoitto löytää firmaan mun alan osaajia. Siksipä minä olen haluttu kaveri ympäri maailman. Toki olen kouluttanut ja mentoroinut ihmisiä, mutta todelliseksi osaajaksi tarvtisee minimissään 3-5 vuotta tehdä hommia. Ja ekat vuodet tarttee mielellään tukea kokeneemmalta (mun tapauksessa multa, koska olen). Ja olen työskennellyt suurissa Globalleissa yrityksissä.\nToki tämä näkyy sitten myös palkkauksessa. Ja saan tehdä hommia todella vapaasti. En valita.\nReactions: Trotor ja SmeO\nEli päästään takaisin siihen, mitä juuri sanoin: Firma on jo lähtökohtaisesti kussut hommansa, jos heidän liiketoimintansa on kiinni sellaisesta osaamisesta, jota osaa tehdä vain muutama ihminen koko maapallolla Mitäs firmalle sitten tapahtuu, kun päätät nostaa kytkintä?\nSit tehdään vähän vähemmän osaavilla resursseilla. Onnistuuhan se, mutta ei ehkä parhaalla mahdollisella tavalla. Milläs rekryät, kun ei ole rekryttäviä...\nEikä tässä mikään liiketoiminta musta riipu, mutta yksi palanen kuitenkin.\nOlen työskennellyt valmistavassa teollisuudessa (konepajat, elektroniiikkateollisuus, autoteollisuus, kodinkoneet) >20v, joista >15v digitalisointiprojekteissa MES/MOM-alueella. Kaikkialla panostetaan nyt paljon digitaalisuuteen, mutta kokeneita osaajia ei vain ole. Tarvitaan vuosien kokemus valmistuksen prosesseista lattiataso-->koneet ja laitteet-->Enterprise + BI. Ja tähän päälle järjestelmäosaaminen + kokemus projekteista. Itse satuin edelläkävijäyritykseen/yrityksiin 2003 menemään ja se on ollut itsellä todella hyvä juttu työmahdollisuuksia silmälläpitäen. Toki erilaisten osakokonaisuuksien osaajia on tullut vastaan, mutta ei lähellekään mun laajuudella olevia. Ja kokeneita on vaike houkutella muualle, kun niistä halutaan pitää kiinni.\nJa kun ei ole osaajia, sitten opetellaan ja tehdään vain vähän hitaammin/kantapään kautta oppien...\nYhteensä: 887 (Jäsentä: 357, Vierasta: 530)


Tiukka linjaus Suomelle: ”Seksuaaliselle häirinnälle nollalinja” | Uusi Suomi\nTasa-arvoisessa yhteiskunnassa pitää olla täysin selvää, että minkäänlainen seksuaalinen häirintä ei ole hyväksyttävää, sanovat ministerit Juha Rehula ja Petteri Orpo. Kuva: EPA / All Over Press.\nPerhe- ja peruspalveluministeri Juha Rehula (kesk.) ja sisäministeri Petteri Orpo (kok.) haluavat Suomeen nollalinjan seksuaalisen häirinnän suhteen.\n-Usein yhteiskunnallinen keskustelu keskittyy suuriin ylätason asioihin. Paremman Suomen ja tasa-arvoisemman yhteiskunnan rakentaminen on kuitenkin pitkälti ihan arkista hyvää käytöstä ja rohkeutta puhua ja toimia. Tehdään Suomesta maa, jossa seksuaaliselle häirinnälle on nollalinja, he kirjoittavat yhteiskolumnissaan Kalevassa.\nRehula ja Orpo sanovat, että naisiin kohdistuva seksuaalinen häirintä on Suomessa edelleen aivan liian suuri ongelma.\n-Valitettavasti se on myös liian usein vaiettu aihe.\nMinisterit pitävät erityisen huolestuttavina vuonna 2013 tehdyn kouluterveyskyselyn tuloksia, joiden mukaan 8.–9.-luokkalaisista tytöistä yli 60 prosenttia ja pojista liki puolet on kokenut seksuaalista häirintää joskus tai toistuvasti.\n-Tasa-arvoisessa yhteiskunnassa pitää olla täysin selvää, että minkäänlainen seksuaalinen häirintä ei ole hyväksyttävää – ei työpaikalla, ei koulussa, ei verkossa, ei yökerhossa, ei kadulla. Sille pitää sekä viranomaisten, sivullisten että uhrien sanoa päättäväisesti ei. Samalla pitää sanoa kyllä tasa-arvolle, koskemattomuudelle ja turvallisuudelle, Rehula ja Orpo toteavat.\nHe sanovat, että Suomen tulee parantaa tilannetta määrätietoisin toimin. Ministerien mukaan on myös tärkeää varmistaa ja viestiä, että seksuaalisella häirinnällä on aina seurauksensa. He huomauttavat, että Suomessa ilmoitetaan vuosittain hieman alle tuhat raiskausta poliisille, vaikka naisuhritutkimusten mukaan seksuaaliseen kanssakäymiseen pakotettujen naisten määrä vuoden aikana saattaa olla jopa 15 000.\nRehula ja Orpo haluavat lisätä tasa-arvokasvatusta myös vastaanottokeskuksissa ja turvapaikanhakijoiden kotouttamisessa.\n-Kaikille Suomeen tuleville tulee tehdä selväksi, että Suomessa sekä miehillä että naisilla on täysi ruumiillinen koskemattomuus kaikissa tilanteissa – ja että lakien rikkomisesta rangaistaan. Uusiin joukkoahdistelutapauksiin tullaan puuttumaan kaikin mahdollisin keinoin, he lupaavat.\nEi tämä puheella auta. Rikollisten pitää saada tuntuva tuomio.\nSuomi on Orpon johdolla nimenomaan muuttumassa rikollisten ja sopeutumattomien turvapaikka maaksi, koska kaikille taataan oikeudenkäynti korkeimpaan asteisiin ja luksus olot vankilassa. "Halpa" tapa olisi poistaa maasta. Mutta mikään järkiperäinen toiminta ei näille orpoille sovi.\nRehula ja Orpo voisivat määritellä mitä he tarkalleen tarkoittavat seksuaalisella häirinnällä? On subjektiivista mitä kukakin pitää häirintänä, taikka toivottuna lähestymisenä. Yökerhoissa otetaan rohkaisupaukut, sössötetään ja lääpitään. Jokainen on joutunut siihen tilanteeseen. Nollatoleranssi-puheilla voi kärpäsestä tehdä härkäsen.\nSepä se, Susku. Rehula ja Orpo "johtavat" nyt niinkuin Suomi-bussia ratti irti kädessä.\nLisäksi noista seksuaalisista ahdisteluista pitäisi karsia pois tapaukset jotka eivät ole mitenkään mahdollisia, että on kaikenlaisia Michelin-ukon näköisiä naisia, joita aivan varmasti ei kukaan koskaan lähestynyt mitenkään. Korkeintaan ovat tukkineet jonkun kulkuväylän ja ihmiset yrittäneet jotenkin mahtua ohi.\nRumilla ihmisillä vaikuttaa olevan hirveä tarve saada sanoa kokeneensa jotakin mikä koskettaa vain kauniita ihmisiä. Se vääristää tuloksia ja lukemia aika tavalla.\nTasa-arvo lain sisältöä, ei kunnioiteta ja se ymmärretään väärin ja sitä käytetään väärin.\nTasa-arvolain sisällön tulee taata sekä naisen, että miehen olemassa olo omana sukupuolenaan. Sen ei pitäisi oikein tulkittuna oikeuttaa vaatimaan samaa sekä naiselta. että mieheltä, vaan yhdenvertaisuutta ihmisarvossa ja ihmisoikeudessa.\nYlempi tasokaan, joka lakeja säätää ei näytä käsittävän sen merkitystä.\nSeksille pitää säätää 2000€ perusmaksu, joka automaattiseti peritään siltä, joka hyökkää tai raiskaa toisen omien seksitarpeiden tähden, kuin sakkomaksu, liikennerikkomus.\nSeksitarpeita varten on olemassa lelukaupat, ihminen ei ole kenenkään toisen sektitarpeita varten olemassa. Kysymys on vakavasta liikenne rikkomuksesta ja vaaran ja vamman aiheuttamisesta.\nOn varmasti helppo säätää ja lisätä tämä käytösrikkomussakko sukupuolisuutta koskevaan lain säädäntään.\nKun se on kuten sakko, niin liikennesääntöjen rikkoja ei voi välttyä seurauksilta.\nTällä päästään lähes nollatoleranssiin.\nVaimo huuteli juuri sänkyhommiin. Mille tilille pyydän maksamaan tuon pari tonnia?\nOlipas aika kyydit. Parempi pistää maksamaan neljä tonnia.\nJos on varton vaimo, niin jää ilman. Vapaaehtoisesti omasta halustaan voi jokainen antaa seksiä niin paljon kuin haluaa.\nTehokas keino vähentää seksuaalista häirintää on kuohita kaikki siihen syyllistyneet. Mitä ilmeisimmin heillä erittyy liikaa testosteronia, ja kastraatio on tehokas apu siihen vaivaan. Poistetaanhan viisaudenhampaitakin, ja umpisuolenlisäkkeitä, jos niistä on haittaa. Ja uroskoirista kuohitaan varmaan joka toinen.\nSeksuaalisen häirinnän yksioikoinen käsittäminen tuottaa omituisia väitteitä.\nKoska naistutkimuksen, nykyisin sukupuolitutkimuksen ansiosta tiedämme sukupuolia olevan monta, niin silti julkisuudessa, politiikassa ja oikeudessa oletetaan naista häiritsevän olevan mies. Ei välttämättä ole. Raiskaaja voi olla miehen ruumiin sisällä oleva nainen, häiriköivä voi olla moniseksuaalinen, häiritty ei välttämättä ole ruumiin rakenteen perusteella jotain itsestään selvää.\nVaikka tunnemme lukuisia variaatioita seksuaalisesta identiteetistä, silti häirintä, ahdistelu ja raiskaustilanteissa kaikki tieto ja valistus pyyhkiytyy pois.\nSuomeen saakka tulevat pakolaiset ovat energisimmät ei saamattomat joka on tavallaan hyvä Suomelle jos itsekkäästi ajatellaan.\nNuoret pakolaismiehet parhaassa iässä eristyksissä kielitaidon puutteessa ovat kädet ainoat ilmaista.\nJokohan olisi aika herättää asiallinen ja monitahoinen keskustelu bordellien perustamisesta Suomeen. Naisrauhan turvaamiseksi se olisi yksi harkittava keino, sanovat nyt sitten kukkahattutädit mitä tahansa.\nJuuri niin! Jos maahantulijalla ei ole rahaa, niin KELA maksaa. Valtion varoja on käytetty typerimpiinkin tarkoituksiin.\nIhmettelen , ettei seksipalveluita, bordelleja sallita . Kun seksilelujakin myydään. Mutta raiskausasioita vetvotaan jatkuvasti. Kun kaikki muukin mikä liittyy ihmisen perus tarpeisiin on ostettavissa. Eikä näitä yksinkertaisia asioita tarvitsisi ministerien vetvoa.\nMiksi Juha Rehula ja Petteri Orpo eivät halua nollatoleranssia murhien, tappojen ja pahoinpitelyiden suhteen? Sillähän näistä rikoksista päästäisiin eroon eikä vankiloita enää tarvittaisi näihin rikoksiin syyllistyneitä varten. "Nollatoleranssi" hoitaa tarvittaessa kaikki ikävät asiat. Entä nollatoleranssi syöpää kohtaan?\nJa nollatoleranssi on erityisen hullu ajatus ottaen huomioon että tietty määrä seksuaalista häirintää on toivottavaa, oikeassa tilanteessa, oikeiden ihmisten toimesta.\nHarva sinkkunainen ulvoisi kauhusta ja häpeästä jos Johnny Depp tai Brad Pitt yhtäkkiä kouraisi heitä pyllystä ja ehdottelisi yhteistä hotelli-iltaa.\nToivottu ja haluttu kiinnostus otetaan ilomielin vastaan ja kiinnostuksen herättämiseksi jopa nähdään vaivaa ja jos saa toisen kiinnostuksen heräämään, ei sitä sanota häirinnäksi, kun tavoite on saavutettu.\n17.1.2016 00:15 Vastaus kommenttiin #16\nMissä menee raja? Missä vaiheessa seksuaalista häirintää ei koeta toivottuna? Kun häirintää toteuttaa:\n1) nuori, kuuluisa, komea ja rikas mies?\n2) kuuluisa, komea ja rikas mies?\n3) komea ja rikas mies?\n4) rikas mies?\nKuvitellaan että olen nuori, komea ja jokseenkin varakas mies. Näen baarissa itseäni ehkä hieman nuoremman naisen, joka kaikesta päätellen saattaa olla itseäni hieman vähemmän varakas, mutta ehkä absoluuttisesti mitattuna jonkin verran enemmän silmää miellyttävä.\nOnko kyseistä naista kohtaan osoittamani kiinnostus (johon saattaa liittyä intensiivistä katsetta, nokkelia kaksimielisiä huomautuksia, ehkä jopa jonkinlaista koskettelua) seksuaalista ahdistelua vai toivottua kontaktia?\nEntä jos olen nuori, joskaan en-niin-hirveän-komea-kun-tuo-nenäkin-on-suhteettoman-suuri, ja rahaakaan ei ole juuri kertynyt?\nEntä jos olin nuori 15-vuotta sitten, ja komea-joskin-isoneinäinen ulkomuotoni on muuttunut elämää nähneeksi, lievästi pöhöttyneeksi kaksoisleukaiseksi ruhoksi?\nMistä tiedän missä vaiheessa kontaktinottoni muuttuu ikävästä seksuaalisesta ahdistelusta toivotuksi kiinnostukseksi? Pitääkö minun katsoa itseäni kriittisesti peilistä ja jos totean ettei kukaan tällaisen persaukisen, ruman ja ihraisen valaan kanssa haluaisi näyttäytyä, ymmärrän pysytellä kaukana naisista ja viettää iltani alkoholisoitumalla ja syömällä ylenmäärin nopeaa hiilaria?\nKun puhutaan nollatoleranssista, määrittelyiden täytyy olla hyvin täsmällisiä. "No riippuu fiiliksestä" ei riitä enää.\nAivan näin. Jos olisin päättäjä, poistaisni heti kaikki rikoksiin syyllistyneet maasta. Mutta ei vain ne, vaan myös agressiiviset ja purnarit, "jotka ovat tottuneet parempaan kohteluun" kuin mitä Suomi pystyy tarjoamaan.\n"-Tasa-arvoisessa yhteiskunnassa pitää olla täysin selvää, että minkäänlainen seksuaalinen häirintä ei ole hyväksyttävää – ... ei yökerhossa,"\nMiten isken naisen yökerhossa syyllistymättä minkäänlaiseen seksuaaliseen häirintään?\n"Anteeksi, hyvä neiti. Sallinetteko jos pyydän teitä ystävällisesti mukaani ensi lauantain oopperaan, jonka jälkeen voisimme siirtyä puhumaan filosofiasta viinilasillisen äärelle läheiseen ravintolaan? Täysin ilman taka-ajatuksia, tietenkin."\nEi, liian vihjailevaa. Ehkä tämä toimisi:\n"Anteeksi, hyvä ihminen. Sallinetteko joskus ehkä mahdollisesti tulla kirjastoon tai johonkin julkiseen tilaan keskustelemaan ohjelmointiteknisistä ongelmista?"\nVai onko tarkoitus ettei naisia enää iskettäisi yökerhoissa? Miten ihmeessä täässä maassa olisi tarkoitus sitten löytää itselleen puoliso? Osto- ja myyntipalstan kautta?\nHuomaatteko Orpon ja Rehulan ilmiselvän hämäysyrityksen? Aletaan puhua seksuaalisesta häirinnästä yleisellä tasolla ottaen siihen mukaan kaiken siihen perinteisesti liittyvän, jotta saataisiin hämärrettyä ja vähäteltyä turvapaikan hakijoiden harjoittama länsimaiseen yhteiskuntaan täysin kuulumaton pöyristyttävä joukkoahdistelu ja -raiskaukset. Todella läpinäkuvää!!\nIlkka on ihan oikeassa. Kiinnostuksen osoitus vastakkaiseen sukupuoleen, "iskeminen" on välttämätöntä jo elämän jatkumisen kannalta länsimaissa. Arabimaissa, Intiassa jne. asiaa hoidetaan toisin, lapsivaimot jne. Ja naisetkin asema on ihan toinen.\nOrpon ja Rehuja hoitavat kalliilla verovaroilla seurauksia kun pitäisi poistaa syy. Jokainen on jo nähnyt, että "kotouttaminen" ja kiellot yms. eI toimi isoon osaan eräisiin kulttuureihin ja uskontoihin kuuluviin henkilöihin. Ja varsinkaan sellaisiin nuoriin miehiin, jotka jättävät perheensä ja läheisensä, niin, mihin?? Eivätkä osaa tai halua tai uskalla valita mihin joukkoon kuuluvat, hallituksen, ISISin. Tai ehkä ovat karanneet niistä. Suomen KRP näyttää erikoistuneen siihen, että etsii näitä. Turvapaikka Suomessa on taattu.\nQnko tähän asti ollut joku muu, kuin nollalinja ja jos ei, niin mikähän se sitten on ollut?\nKun pyritään seksuaalisesti täysin nollalinjaan, voidaan lopettaa synnytysosastot ja laittaa nämä Sipilää häirinneet kätilöt työttömyyskortistoon\n//Rehula ja Orpo haluavat lisätä tasa-arvokasvatusta myös vastaanottokeskuksissa ja turvapaikanhakijoiden kotouttamisessa.//\nUtopistit huokailemassa. Eikä ne ole tutustuneet edes perusasioihin. Muslimi ei kotoudu, eikä luovu luokka/kastijaostaan. Tasa-arvo muka..


Pihin naisen elämää: Kestovaippaelämää- säästöä kukkarolle ja luonnolle\nKestovaippaelämää- säästöä kukkarolle ja luonnolle\nRakkaat seuraajani! Ensinnäkin haluan kiittää saamastani palautteesta. Olen ottanut vinkeistä vaarin ja tästä kirjoituksesta lähtien alan harjoittaa toivomuksen kohteena ollutta valokuvien liittämistä blogitekstien yhteyteen. Kuvat todellakin tekevät blogista vähän kivemman. Kenties palautteen antaja olisi toivonut jotain hieman esteettisempää mutta pläjäytinpä tähän nyt lähikuvan kestovaipoista! Kaikkea ei voi saada.\nTässäpä siis vähän asiaa kestovaippailusta. Kestoilu tuo nimittäin isoja säästöjä lapsiperheelle. Itse pidän myös siitä että tuhdimman tuotteen saa heti huuhdeltua vessanpönttöön eikä se jää haisemaan asuntoon. Koska olen myös hieman laiska piheyden lisäksi on aivan ihanaa kun roskapusseja ei tarvitse viedä ulos yhtä usein kuin kertakäyttövaippojen kanssa. Pyykinpesuahan kestovaippailu kyllä lisää. Pesemme koneellisen joka toinen päivä.\nKäytämme kestoilussa tietenkin halvinta mahdollista systeemiä mihin kuuluu kosteuden pitävä vaippakuori, joka meillä on Popolinin Popo Wrap. Olemme olleet tosi tyytyväisiä tähän kuoreen; se on superohut ja taipuisa, reunat ovat pehmeät ja kuori pitää todella hyvin. Kuoreen alimmaiseksi tulee flanelli (meillä Disana sekä itse ommeltuja), keskelle harso (itse ommeltuja) ja päällimmäiseksi pestävä kuivaliina (meillä Popolini), joka pitää vaipan kuivan tuntuisena vauvan ihoa vasten. Kuulostaa monimutkaiselta mutta meidän viisivuotiaskin osaa pyöräyttää paketin valmiiksi! Rohkeasti siis kokeilemaan kestovaippailua ja tekemään huisia säästöä! Täällä aika selkeää opastusta kestovaippailuun (Me and Maman kestovaippaopas).\nKirjoittanut Pihi nainen klo 20.26.00\nRachelle 4. elokuuta 2012 klo 17.57\nMie en valitettavasti päässyt oikein sisään tähän kestovaippailuun. Poika täyttää huomenna vuoden -huimaa- ja on aina ollut ISO. Suurin osa vaipoista puristi jo alkuunsa reisistä :( Mulla on ystävän tekemiä kuoria, aivan ihanat kuosit, ja taskuvaippoja myös osa. En oikein tiedä minne niitä tarjoaisin, osaatko neuvoa? Tai haluaisitko itse vaipat ostaa? mun s.posti on rachelle@live.fi\npihi nainen 4. elokuuta 2012 klo 22.07\nHei ja paljon onnea huomisen sankarille! :) Olen hommannut vaippoja Huuto.netistä, siellä ne myös tuntuvat menevän hyvin (nopeasti ja aika hyvään hintaankin) kaupaksi. Itse olen vaihtanut pieneksi jääneitä kestovaippoja Facebookin Annetaan/vaihdetaan-palstalla erilaisiin kulutushyödykkeisiin (emme ole tämän ansiosta vuoteen tarvinneet ostaa kahvia ;)\nMeidän pienimmäinen on jo kaksi joten emme ainakaan tällä hetkellä tarvitse kestoja (paljastettakoon että kolmannesta kyllä hieman haaveillaan ;) Kiitos kuitenkin tarjouksesta! :)\nRachelle 5. elokuuta 2012 klo 13.12\nKiitoksia onnentoivotuksista, piipahdan blogimaailmassa näin leipomusten keskeltä :) Huuto.nettiä voi toki hyödyntää, mutta tuo Facen palsta oli mulle uusi juttu. kiitos tiedosta :)\nOlet kyllä reipas, kun jaksat blogia kahden pienen kanssa pitää. Mun isommat on 6 ja 8, silloin kun he oli taaperoiässä, en jaksanut itse edes lukea...


1800-luvulla pääsiäiseen valmistauduttiin huolella – mämmi ja munat maistuivat\nHämeenlinnalainen Palanderin talo vie vierailijansa kaupunkilaiskodin pääsiäisen viettoon 1800-luvun loppupuolelle. Pääsiäisvalmistelut aloitettiin tuon ajan porvariskodissa hyvissä ajoin. Usein pääsiäisaterialle saatiin myös vieraita kestittäviksi.\nNäin askartelet tyylikkäät pääsiäiskoristeet – video\nPääsiäiskoristekurssit ovat olleet suosittuja aikuisten keskuudessa. Kursseilta saa mukaansa persoonalliset ja tyylikkäät koristeet. Kokosimme ammattilaisen ohjeet kahden pääsiäiskoristeen tekoon.\nAikuinen, haluatko virpoa? Tee somevitsa #virvonvarvon\nSosiaalisessa mediassa aikuisetkin voivat virpoa. Some-virpojan palkkaa ovat tykkäykset, jaot ja lämmin pääsiäisfiilis – sekä ehkä kuva suklaamunasta.\n"Kaaoksesta voi järjestää harmonisen kokonaisuuden"\nKemin kaupunginteatterin lavastajan virassa vuodesta 2001 ollut Kalle Nurminen luo työnsä ohessa myös toisenlaista taidetta. Miehen muovijätteestä luoma kollaasitaide puhuttelee kävijöitä tuoreessa näyttelyssä.\nTv-kokit Vanamo ja Kolmonen pääiäismeiningeissä.\nTelevisiokokit Vanamo ja Kolmonen näyttävät, miten munat värjätään ja lammaspata valmistetaan. Karjalaisnaiset valmistavat heille Bomban talossa pääsiäisperinteeseen kuuluvan paastopöydän.\nFinland’s largest chocolate eggs are laid in Lempäälä\n20.04.2014 Yle News\nChocolate business entrepreneur Marko Iso-kungas has not yet come across any chocolate eggs in Finland larger those prepared in his own Dammenberg factory. In order to properly enjoy chocolate, he advises, one must let it linger in the mouth for a spell.\nSuomen suurimmat suklaiset pääsiäismunat munitaan Lempäälässä\nSuklaayrittäjä Marko Iso-kungas ei ole ainakaan itse törmännyt kotimaassa suklaamuniin, jotka olisivat suurempia kuin omassa tehtaassa valmistetut. Suklaan nauttimisesta hän muistuttaa, että herkulle on annettava aikaa suussa.\nMunan yllätys piilee haudonnan onnistumisessa\nKeminmaalaisella 13-vuotiaalla Olivia Koskimäellä on tänä pääsiäisenä toisenlaisia yllätysmunia. Munista on tarkoitus koneellisesti hautoa tipuja ja lopulta niistä tulee ihan oikea kanaparvi.\nPasha, kulitsa ja pääsiäisyön messu – pääsiäinen on ortodokseille tärkeä juhla\nOrtodoksien pääsiäisperinteisiin kuuluvat kodin koristeleminen, pääsiäisruokien valmistaminen sekä kirkossa käynti. Perinteitä vaalitaan opettamalla ne aina seuraaville sukupolville.\nUskonnollinen pääsiäismuna julistaa juhlan sanomaa\nPääsiäisenä otetaan esille koristeet, joista perinteisin on muna. Ortodokseilla ikonikin voidaan maalata munan muotoon ja koristellut pääsiäismunat kantavat kyljessään ikoneista tuttuja kuvia. Heinolalainen Aune Pimenov taitaa sekä pääsiäismunien koristelemisen että ikonimaalauksen.\nPääsiäispupu piilottaa saksalaislasten herkut\n17.04.2014 Yle Uutisluokka\nSaksalaislapset etsivät pääsiäisenä pääsiäispupun piilottamia suklaamunia puutarhasta. Oppilaat viettävät peräti kahden viikon pääsiäislomaa, kirjoittavat Ylen uutisluokkalaiset.\nKimekomit veivät tekijänsä Havaijille kangaskauppoihin\nStyroksia, kangasta ja koristelut. Kimekomi kuulostaa yksinkertaiselta, mutta sen tekemiseen liittyy muitakin hankaluuksia kuin tekniikan opettelu. Materiaalien perässä joutuu surffaamaan verkossa – ja surffiseuduilla voi päätyä juoksemaan kangaskaupasta toiseen.\nFazer vetää pääsiäismunia myynnistä\nTuotteissa voi olla haju- ja makuvirheitä.\nSuklaa saattaa auttaa pysymään hoikkana\nPääsiäismunien popsijoille ilouutisia, sillä tutkimuksen mukaan suklaasta on löytynyt jälleen uusi puoli: se saattaa auttaa pysymään hoikkana.\nPäiväkotilapset: Noidat on mielikuvitusmaailman juttuja\nJos päiväkoti-ikäisiltä kysytään, niin pääsiäinen tarkoittaa muun muassa iloisuutta ja suklaamunien syöntiä. Lasten suusta kuulee myös varsin omaperäisen selityksen pitkäperjantaille.\nHelmiä, nauhoja ja paljetteja: pääsiäismunanäyttelyssä kimaltaa\nPorin Teljän kirkolla on nähtävissä koristeellisia pääsiäismunia eri puolilta Eurooppaa. Näyttelyn koonnut Raija Kiviniitty aloitti pääsiäismunaharrastuksen surutyönä.


Valokuvaajat | Kuvapankki.org\n"Olen vanhoja valokuvia rakastava nostalgikko. Minua kiinnostavat ihmiset, tarinat, muistot ja aika. Kuvaamisessa minua kiehtoo hetken pysäyttämisen valta. Kuvaamalla jäsennän maailmaa ympärilläni, kuin päiväkirjaa pitäen."\n"Valokuvaan mieluiten ihmisiä juuri sellaisina kuin he ovat, omassa luonnollisessa ympäristössään. Välillä vastaan tulee niin ainutlaatuisia tilanteita että toivoisin olevani näkymätön, saisin hetken rikkumattomana talteen ilman että kukaan häiriintyy kamerastani."\n"Rakastan kuvata ihmisiä, kaunista valoa, värejä, tunteita, lapsia, vauvoja. Kuvani ovat yleensä iloisia, värikkäitä ja kauniita. Kuvaan paljon yksityisille perheille, mutta teen yhteistyötä myös esim. Bebes Oy:n ja Kids Factoryn kanssa."\nKompleksinen, lateraalisuuntainen ja tinkimäton kuvaaja, joka huutelee aitojen, oikeiden ja kauniiden asioiden perään. Haluaa puhutella ihmisiä kuviensa hiljaisella volyymilla. Kertoa tarinoita, joilla ei ole välttämättä alkua tai loppua, vaan pienia välähdyksiä elämästä. Tärkeintä on katsojan luoma tarina.\n"Haluan, että kuvissani yhdistyvät elämän hajut ja maut sekä sen tyylitelty kauneus. Vaikka valokuva ilmaisumuotona on staattinen, tavoitteeni on saada kuva hengittämään. Uskon, että staattinenkin kuva voi olla elävä. Olen kiinnostunut elämästä kulissien takana. Myös kuvassa."\nTeininä kuvasin innokkaasti ja tunteella bändejä keikoilla ja haaveilin bändikuvaajan urasta. Nämä ensi askeleet jättivät syvälle sydämeen rakkauden hetken ikuistamiselle. Olen intohimoinen elämän moninaisuuden dokumentoija, niin elokuvan kuin valokuvan keinoin. Unelmoin pitkistä matkoista maailman ääriin.\nElämä kulkee kuvina ajatuksissani. Fotomaani. Jos kutsut minut joskus kylään niin lienen ainoa vieraistasi joka jaksaa kahlata perhealbumisi lävitse. Rakastan valokuvia ja niiden tekemistä.


Haluatko päästä piirtämään keskustaa? Hyvinkää julkaisee keskustan kehittämiseen uuden 3D-palvelun – katso videot | Aamuposti\nHYVINKÄÄ | Keskellä Willa, oikealla kirjastoaukio. Kun katsoo yllä olevaa kuvaa nopeasti, voisi luulla, että joku on ottanut keskustasta ilmakuvaa aurinkoisena kesäpäivänä.\nTällainen kolmiulotteinen malli voidaan tehdä täysin automaattisesti käyttäen tiheitä pistepilviä. Mallin realistinen ulkoasu saadaan yhdistelemällä siihen maasto- ja julkisivukuvia, kertoo tietopalvelupäällikkö Päivi Tiihonen Hyvinkään kaupungilta.\n– Puutkin saadaan näyttämään aidoilta, kun kasvillisuusluokan pisteet väritetään vihreiksi, Tiihonen naurahtaa.\nHän on paikkatietoteknologiaan erikoistunut espoolainen diplomi-insinööri ja tuli kaupungille töihin vuonna 2014 kehittämään verkon kautta toimivia 3D-kaupunkimalleja, joita käytetään rakennetun ympäristön suunnittelussa.\nNyt Hyvinkää on edelläkävijöitä verkkopohjaisten 3D-mallien soveltamisessa. Malleja on tehty kaupunkisuunnittelun apuvälineeksi jo esimerkiksi Hangonsillasta ja Sveitsistä. Ja lisää on luvassa.\n– 3D-mallia voi tarkastella omalla laitteella paikan päällä – katsoa, millainen tulevaisuudenkuva alueella olisi.\nKIRA-digi – "Parasta pitkään aikaan"\n– KIRA-digi on parasta, mitä alalla on tapahtunut pitkään aikaan. Voi kokeilla rohkeasti ja testata pienellä riskillä, mikä toimii, tietopalvelupäällikkö Päivi Tiihonen sanoo.\nKatso video Hyvinkään keskustan 3D-mallista\nMyös Hyvinkään Liikenteelle on tehty 3D:tä – Hämeensillan bussiterminaalista\nKysely: Hyvinkääläiset haluavat keskustaan lisää ravintoloita ja terasseja – ei-toivottujen top 3: kävelykatu, bussiterminaali, tornitalot14.12.2017 16.30\nHyvinkäälle suunnitteilla 20-kerroksinen tornitalo – Rentto aikoo päästä rakentamaan 2020-luvun alussa16.11.2017 20.24\nHyvinkää kyselee asukkailta keskustan kehittämisestä – tavoitteena mahdollisimman mutkaton keskusta7.11.2017 13.45\nAallotar on Hangonsillan ensimmäinen kerrostalo – muita taloja nousee nopeasti perässä1.11.2017 05.15\nValtuusto päätti: musiikkiopisto myydään kiinteistöyhtiö Rentolle11.9.2017 19.30\nRentto tekisi suurhallin – kiinteistöyhtiö aikoo rakennuttaa monitoimihallin ja ostaa Hyvinkään musiikkiopiston kiinteistön15.5.2017 10.28\nYleisön suosikki ei nouse Sveitsiin – ideakilpailun voitti ”Terve metsä, terve vuori”26.4.2017 16.31\nSveitsin ideakilpailun sato nyt nähtävillä – Mukana neljä arkkitehtitoimistoa27.3.2017 12.36\nTavoitteena vielä elävämpi keskusta – Willa ei ollut Hyvinkään keskustan kehittämisen viimeinen vaihe23.2.2017 06.20\nSveitsin alueen kilpailu kiinnosti arkkitehteja – hyvinkääläiset pääsevät arvioimaan ehdotuksia9.12.2016 20.35\nDigiloikka lyhensi Hyvinkään rakennusvalvonnan jonoja6.4.2016 14.15


suomi-japani-siiri: Jo joutui armas aika\nLähettänyt Siiri klo 11.29\nJoink 24. tammikuuta 2016 klo 19.29\nJohan se on tammikuu melkein lopussa, mutta hyvää alkanutta vuotta!\nTahtoisin kysellä hieman vinkkejä pitkänmatkan bussireissaamiseen Japanissa. Loppukesästä on tiedossa intensiivinen linja-autokyyditys Tokio-Yamagata-Tokio-akselilla yöaikaan (!) ja olisi kiva kuulla, mitä kaikkea kannattaa ottaa huomioon.\nSiiri 25. tammikuuta 2016 klo 1.58\nKappas! Oon reissannut tota väliä kahden eri bussiyhtiön kyydissä ja ainakin oman kokemukseni perusteella yhtiöissä on eroja. Yleensä oon mennyt Sakura kankou -nimisen yhtiön busseissa. Ne on vähän hintavampia kuin muiden yhtiöiden bussit (ei edes mitenkään tuntuvasti ja usein äkkilähtönä voi saada halvallakin), joten bussit oli aina puolityhjiä eikä vieressä ikinä istunut kukaan kun monet haluaa matkustaa halvimmalla vaihtoehdolla. Tarjolla oli peitto ja tyyny ja kaltaiseni pieni ihminen ainakin mahtu kahdelle penkille makuuasentoon survoutumaan. Paikankin sai varattua jotain 200 jenin lisähinnalla, varasin aina jotten joutuisi arvonnassa bussin perälle heilumaan matkapahoinvointeineni. Kerran menin pihimeiningillä jollain halpayhtiöllä, bussi oli täpötäynnä ja tunnelma ahdas ja epämiellyttävä (arkisin voi toki olla tyhjempää). Paikkaakaan ei voinut varata ja olin tietenkin vihaamassani takarivissä moottorin metelissä heilumassa. Pitkänmatkan halpayhtiöillähän on viime aikoina ollut jonkin verran kuljettajan väsymyksestä yms. johtuvia onnettomuuksia, joten maksan mieluummin kahden kuljettajan suomasta mielenrauhasta. Valot sammutetaan lähes välittömästi ja kirkkaiden näyttöjen vilauttelua toivotaan vältettävän. Oon jotain e-kirjaa lukenut toppatakin alla hapenpuutteesta kärsien. :'D Bussi pysähtyy kerran taukoalueella Tochigissa ja kerran Fukushimassa, pysähdykset kestää muistaakseni 15 min. Lähtöaika merkitään aina sellaseen numerotauluun. Mikäli poistuu bussista taukopaikalla niin kannattaa painaa oma bussinsa mieleen, Fukushimassa on pimiää ja niitä busseja parkkipaikalla vaikka kuinka monta niin jokusen kerran oon hiihtänyt koomassa öisellä parkkipaikalla tutkimassa bussien rekisterikilpiä. :D Mutta kamalasti ei siis oo huomioonotettavaa. En tiedä, osaatko japania tai kärsitkö kanssain matkapahoinvoinnista, mutta varmuuden vuoksi pahoinvointilääkkeen pakkaus näyttää tältä http://www.eisai.jp/health-care/products/travelmin/travelmin-s.php http://www.ssp.co.jp/product/all/annys/\nMainiota matkaa! n_n\nJoink 29. tammikuuta 2016 klo 20.31\nKiitos, näistä vinkeistä oli paljon apua!\nEmilia 26. tammikuuta 2016 klo 21.58\nSun blogi on paras, toivottavasti et lopeta koskaan. Löysin tänne kai vuosi sitten matkakuumeillessani viime kevään Japanireissua (matkalle lähdin yksin pariksi viikoksi osaamatta kieltä paria sanaa lukuunottamatta, mutta ei paljon menoa haitannut ja oli mahtavinta ikinä).\nOdotan aina seuraavaa kirjoitustasi ja kivoja kuvia, näin aidosta ja huumorintajuisesta meiningistä tulee joka kerta hyvälle tuulelle. En ole aiemmin kommentoinut yhteenkään blogiin, mutta nyt täytyi. Kiitos, kun jaat kokemuksiasi ja mukavaa keväänodotusta! :)\nSiiri 27. tammikuuta 2016 klo 0.48\nNöyrät kiitokseni! n__n;; Postaustahti on vähän kämäinen tällä hetkellä, mutta blogin lopettamisesta ei ainakaan oo pelkoa, kun Japaniin paluu on mulla jossain vaiheessa jälleen edessä kunhan asiat tästä lutviutuu ja jonnekin täytyy päästä elostani avautumaan. :D Mihinä muuten reissasit? (^^)\nEmilia 27. tammikuuta 2016 klo 21.50\nMukavaa, että saadaan lueskella Japanielostasi jatkossakin. :)\nVietin ekat kolme päivää Kiotossa, mistä tein myös päivävierailun Naraan. Loppumatkan hengailin pääasiassa Tokiossa, mutta suhautin vielä shinkansenilla Osakaan yhtenä päivänä. Takaisin ois lähivuosina kyllä päästävä, jäi niin paljon nähtävää esim. Kiotossa olisin halunnut viettää enemmän aikaa. Myös Ōkunoshiman saarelle haluan ensi kerralla, erehdyin jokin aika sitten katsomaan söpöjä pupuvideoita sieltä. :D\nAnonyymi 9. helmikuuta 2016 klo 0.15\nAkemashite omedetou tosiaan!\nPitää kompata edellistä kommentoijaa, kirjoitustyyli on huippu yhdistettynä tietysti loistavaan aihepiiriin, josta jorinaa riittäisi enemmän kuin kukaan viihtii kuunnella :'D\nItse rustailen tällä hetkellä vaihtohakemusta ja toivon että Japaniin ei hae kukaan muu kuin meikäläinen, jotta se vuoden vaihtopaikka rapsahtaisi. Tänne blogiin on hyvä tulla unelmoimaan silmät loistaen ja aikaa kuluttamaan (toki opiskelun verholla; nytkin oli hyviä uusia sanoja muistettavaksi eg 不苦労!)\nInnokkaasti lisää luettavaa odotellen, kähmäinen postaustahti on just hyvä \_^^/\nSiiri 12. helmikuuta 2016 klo 22.19\nÄää tää kommentti ilahdutti itseäin jo sen ekaa kertaa luettuani, mutta silti unohdin vastata! Yhtään liioittelematta on superkivaa, että siellä on vielä tyyppejä, jotka jaksaa näitä laatujorinoitani lukea, joten suuri kiitos. (o^^o)


Elämää ja Ameriikkaa: Kevät toi, kevät toi...\nNaapuri korjauttaa talonsa julkisivua. Ylipäätään, kadun varsilla on jokaisena aamuna työmiesten autoja, sillä kevät on selvästi remonttitöiden sesonkiaikaa. Uutta pitää saada, ja talot ja puutarhat kohennetaan uuteen uskoon. Yksi naapuri näyttää myyvän taloansa, siellä on todellinen uusi alku tiedossa. Viereisen naapurin pihassa on muuttoauto.\nMinä ajelen tottuneesti tätä väylää, neljättä vuotta jo, joten tässä ei ole mitään uutta vaan jo perin tuttua on kaikki. Minä olen vanha, tällä kadulla jo pitkään asunut, siltä ainakin tuntuu. Eihän siitä kauaa ole, kun olin se uusi, mutta nyt tämä on jo niin tuttua, että jos olisi nyt määrä palata kotimaahansa, epäilenpä, että se ei olisikaan enää sitä niin tuttua. Se olisi uusi alku, taas. Sillä sittenkin, aika kauan on siitä, kun tuntui vielä kuin olisi ollut pitkällä lomalla ulkomailla.\nKoululla eräs äiti juttelee ohimennessään, että kauanko olemme olleet täällä jo. Jostain syystä otan sen niin, että kuinka kauan siis, että emmehän me aivan tuoreita täällä enää ole. Neljä vuotta kohta, vastaan, ja selitän, kuinka tulimme pariksi vuodeksi, jonka jälkeen oleskelu on sittemmin jatkunut aina vuoden kerrallaan lisää. Kauanko te ehkä olette täällä vielä vai tietääkö sitä, hän kysyy. Ja jatkaa itse: "Like forever?" Naurahdan. En minä vaan tiedä.\nTuleehan sitä itsellekin sellainen uuden tarve tai kaipuu, kevät on sellaista aikaa. Kesän suunnitelmat ovat tutut, sillä Suomi kutsuu taas, samaan aikaan kuin aiempina vuosina. Sen jälkeen lapset pääsevät kesäleireille ja lomien jälkeen syksyllä jälleen kouluun. Uutta on tiedossa, kun esikoinen siirtyy toiselle luokalle ja saa uuden opettajan, ja kaksosemme aloittavat elementary schoolin puolella kindergartenin eli ns. esikoulun. Ja äitikin ehkä aloittaa jotain uutta, jos saa mutkat suorittua.\nJoillekin kevät toi maalarin, mutta minulle se toi auringon ja sen myötä piristyneen mielen. Luultavasti keski-ikäistyvä olemukseni kaipaisi julkisivuremppaa sekin, mutta kokeilen nyt virkistäytymistä näillä pään sisäisillä keinoilla. Uutta kohti siis!\nTunnisteet: kevät, ulkosuomalaisuus\nVoidaanko me, pliiiis?\nPala palalta palaillaan\nLiioitteletkohan vähän, lapseni?\nHolding my twin


hakukoneet Rahastot Hyviä tuloksia Aseta - Luo Tämä Mu - Forum zespołu SRT. MetalDamage tor 5.\nhakukoneet Rahastot Hyviä tuloksia Aseta - Luo Tämä Mu\nWysłany: Nie 17:38, 09 Lut 2014 Temat postu: hakukoneet Rahastot Hyviä tuloksia Aseta - Luo Tämä Mu\nParas Hakusanat ovat Inch Online maksaa päivä lainat ilman tiedotteet In , In Pay Day Laina Arvioinnit Inch , puoli tuumaa Recorded palkkapäivä Luotonantajat " yhdessä muiden aivan tietyt hakulauseet että antaa sinulle paremmin tuloksia pohjimmiltaan etsivät Tuumaa Promo Inch . Tyypillisesti , nämä tulevat 10 - vuosi yhteiset käteissuorituksen valinta , ja paljon miehet ja naiset muuttaa ne kun he sopivaksi katsomallaan . etsiminen liittovaltion Stafford pankkilaina tukikelpoisuuden riippuvainen teidän identiteetti vetoaa tiedekunnan [link widoczny dla zalogowanych] tämä voisi suoraan sinua kohti minimoida henkilöille vision että sinun täytyy maksamaan ja olisi siten Luo pankkilaina edullisempaa sinulle henkilökohtaisesti . On järkevää varten henkilö tarvitse itsensä näihin ongelmat:.\nJos haluat tunnistamaan suotuisa luotto kulttuuriperintö , niin sinun pitäisi salli ihan itse välillä kuusi ja 12 kuukautta saavuttaa tämä . Vastaanottava että kuittauksen kirje lukion yleensä main toiminta , vaikka se tulee alas joitakin kova päänsärky joka on ratkaistu . Vuonna selkein ja sanat , pankit tarjota asuntolainojen korot , he ovat koskaan ja voi missään antaa sinulle hyvä hinta koska ne ovat ylivoimainen yksilöitä . Joudut eri profiilit tähän tyyli kuin kassavirta - palkka ja paikalliset vuokraus palkka, maksut - house , liikkeellä , vakuutukset coverages ja eri [link widoczny dla zalogowanych] tuolloin kerran teidän menot keksii ja sinun ei pitäisi puhua vain teidän yksi kuukausi-to kuukauden salaryday, kokeile tätä rahoitusapulainan ja yksinkertainen ja helppo käteistä Tuen. Kaikki ne erät voi olla kokoontuivat ja 100s , tai ehkä 1000s dollareita on myöhemmin . Luotto track record ja tulokset muistuttavat yksinkertainen ammuttu on taloudellinen vakaa ja maksu erässä , jossa toivottavasti se osoittaa he ovat kaikki nopeasti .\nVarmista teidän Records päivitetty . Meidän kiinnitys ja kiinteistöalan markkinasegmenteillä , heillä tullut pikemminkin monipuolisia . Joten jos tunnet etsimään Texas omaisuus markkinoilla on paljon sekä hintaluokissa haluaa pudota ja myös on ainakin nyt .\nVarmista, että kaikki rangaistukset ja palkkiot, hinnat, ja kulut on osa liiketoiminnan sopimus , ja tarkista Bbb kertomuksen mistään järjestäminen sinua halu työtä . Esimerkiksi , niille, jotka kysyntä Usd 1000 yksi kuukausi ja maksetut maksukortti pois , hyvin arvoinen hinta pakotetaan maksamaan enää tuotot kuin $ 1000 [link widoczny dla zalogowanych] hallitus ohjeet vaatia että jokainen muutama main luottotietoja asiantuntijat must antaa toisinto oman profiili täysin ilmainen . Voit ottamaan lainaa kautta ohjeet saada vuokraus asuinpaikka sekä korko ja tuottaa silmä pois samanlainen yhteiset talo laina . Olet todennäköisemmin löytää , jotka saattavat olla perehtynyt teidän tilanteissa ja antaa et edullinen pieni luotto pisteet asuntolainaa . Jos tarvitset ylimääräistä rahoitusta saada oman järjestäminen alkoi , kannattaa poimia liiketoiminta henkilökohtainen laina.\nparasta henkilökohtaisia ??lainoja voidaan havaita vain katsomalla paljon asioita. Luotto rep can vastata kysyttävää joka sinulla on, noin rahoitusapulainan käytäntö. Vuonna Brittein saarilla , on mahdollista tehdä hakemus suunnitelmat heti analysointi niiden luettelo in laina yritykset web itse .


Huomaa hyvä! Vahvuusvariksen bongausopas - Lotta Uusitalo-Malmivaara - Kaisa Vuorinen | Varhaiskasvatuksen Tietopalvelu\nBongausopas on syntynyt Huomaa hyvä! -kirjan ja -korttien pohjalta ja tueksi antamaan lisää evästä vahvuuskasvatuksen toteuttamiseen käytännössä. Bongausopas toimii itsenäisenä teoksena, jonka avulla kuka tahansa voi aloittaa taitojen harjoittelemisen. Kirjassa on paljon harjoitteita, tehtäviä, pelejä ja leikkejä, joilla vahvuuksia bodataan. Bongausopas esittelee myös Positiivisen CV:n. Tämä CV on onnistumisten ansioluettelo, jota täyttää koko lapsen lähipiiri.\nKirja on tarkoitettu kaikille, joiden päämääränä on saada luonteenvahvuudet näkyviin ja käyttövoimaksi. Tietoisuutta positiiviseen toimintaan tarvitaan etenkin, jos kiire ja haastava käyttäytyminen ovat arkipäivää.\nMindfulness & myötätunto -CD\nHyvän mielen taidot, Hyvän mielen kortit ja Inspiraatiokortit


Night marketien lyhyt historia ja kolmet markkinat Taipeissa - Lomaluumu\nKun etsii tietoa Taiwanista, ei voi olla törmäämättä suosituksiin night marketeista eli ilta- ja yöaikaan järjestettävistä markkinoista. Nämä ovat Aasiassa yleisiä, eikä Taipei tee poikkeusta.\nNight marketiksi kutsutaan aluetta, jonne on kerääntynyt lukuisia myyjiä myymään omia tuotteitaan. Markkinat alkavat usein iltapäivällä ja jatkuvat myöhään yöhön. Ne valtaavat jalkakäytävät tai jopa kokonaiset kadut, osa järjestetään kattojen alla. Usein night marketit keskittyvät ruokaan ja erityisesti juomaan, mutta niiden ohella myydään muutakin. Taiwanin night marketeilla ruoan lisäksi myynnissä näkyy esimerkiksi koruja, sukkia ja vaatteita. Lisäksi markkina-alueelta löytyy jos jonkinlaista peliä aina tikanheitosta ongintaan. Night marketeilla voi myös koittaa onneaan ja sorminäppäryyttään erilaisissa automaateissa, joissa palkintona on yleensä pehmoleluja.\nNight marketit 600-luvulta nykypäivään\nNight market -konseptin historia juontaa juurensa jo Kiinan Tang-dynastian aikaan (618–907), jolloin hallitus yritti kitkeä niiden toimintaa tiukoilla rajoituksilla ja suurilla sanktioilla. Taloudellinen laajentuminen johti Tang-dynastian loppupuolella night marketeja koskevien rajoitusten poistamiseen ja ne saivat jälleen operoida vapaasti. Song-dynastian (960-1279) aikaan night marketit nousivat uuteen kukoistukseen. Ravintoloista ja bordelleista tuli osa night marketeja ja ne olivat kiinalaisen yöelämän keskus.\nTaiwanin night marketit ovat saaneet alkunsa paikallisten myyjien kokoontumisista kadunkulmiin ja temppeliaukioille. Ensiksi night marketeja syntyi Taipein keskustan liepeille, mutta myöhemmin niitä perustettiin uusiin lähiöihin ja teollisuusalueille. Pian night marketeja oli jo syrjäisemmissäkin kaupungeissa. Elintarvikkeiden ohella markkinoilla oli tarjolla paikallista pikaruokaa (xiaochi), jota kauppiaat valmistivat asiakasjoukolle, joka koostui suurelta osin siirtotyöläisistä.\nNight marketien myyjät hyötyivät suuresti 1970-luvun maailmanlaajuisesta taantumasta, jonka seurauksena tuontitavaran saatavuudessa oli suuria puutteita. Paikalliset saivat täten mahdollisuuden myydä itse tuottamiaan ja tekemiään tuotteita, mikä johti paikallisen väestön vaurastumiseen. Night marketien menestymisen myötä niissä alettiin myydä ruoan ohella perinteisen liiketoiminnan syrjäyttäviä tuotteita, esimerkiksi kenkiä ja lahjatavaraa. 1980-luvulla suuret ketjut kuten McDonald’s ja 7-eleven huomasivat night marketien potentiaalin ja alkoivat avata liikkeitä markkinoiden välittömään läheisyyteen. Vaatekauppaketjut seurasivat perässä.\nYömarkkinat muuttuivat populaarikulttuurin keskuksiksi, joissa suuret ketjut olivat korvanneet paikallisten perinteiset tuotteet. Night marketit vastasivat monikansallisille yrityksille tuottamalla omia versioitaan suosituista tuotteista ja brändeistä, ja erityisesti 90-luvulla nuoria miellyttävät piraattituotteet valtasivat hyllytilaa. Viime vuosina tekijänoikeuslait ovat kiristyneet ja piraattituotteita ei markkinoilla näe.\nNykyään night marketit ovat vain varjo siitä, mitä ne olivat joskus. Siitä huolimatta ne ovat edelleen suosittuja paikallisten keskuudessa, mutta myös suosittu turistinähtävyys. Vaatteiden, korujen ja muun krääsän ohella suurta roolia näyttelee pikaruoka xiaochi, joka on tärkeä osa taiwanilaista katuruokakulttuuria. Taiwanissa perinteisiä xiaochi-ruokia ovat esimerkiksi osteri-vermiselli, aiyu jelly ja hajutofu. Monilla kaupungeilla on omat xiaochi-bravuurinsa, josta ne ovat tunnettuja. Esimerkiksi Tainanin erikoisuus on kana-vihannesmuhennosta sisältävä koverrettu leipä (coffin cake). Taiwanilaisen menestyneen Din Tai Fung -ketjun ruoka perustuu xiaochiin.\n3 x Night Market Taipeissa\nTaipeissa on lähes parikymmentä night marketia, mutta osa niistä on luonnollisesti todella pieniä. Testasin reissullani kolmet täysin erilaiset markkinat, jotka esittelen nyt teille. Night marketit ovat olennainen osa taiwanilaist kulttuuria, joten jos suuntanasi on Taiwan, vieraile ainakin yksillä markkinoilla.\nShilinin alueella sijaitsee Taipein suurin ja suosituin night market. Isolla alueella paljon ruokakojuja ja markkinoiden ehkä tunnetuin xiaochi on paistettu kananrinta. Kyseistä tuotetta myyvä koju löytyy heti markkinoiden alkupäästä, kun paikalle suuntaa Jiantanin metroaseman suunnasta. Markkinoilla on lisäksi myynnissä vaatteita, koruja, kenkiä ynnä muuta ja Shilin onkin tyyppiesimerkki populaarikulttuurin valtaamasta night marketista: Adidaksen ja muiden tunnettujen brändien liikkeet sijaitsevat heti markkinakojujen takana.\nShilinin markkinoilla on useita ”karnevaalipelejä” tarjoavia kojuja. On ammuntaa, tikanheittoa ja oma suosikkini, jos näin saa sanoa, onginta, jossa altaassa olevia katkarapuja yritetään naarata kiinni grillausta varten. Itse en peleihin lähtenyt, mutta sukat lähtivät matkaani. Yhdessä kojussa oli myynnissä aivan tajuttoman suloisia sukkia, joten ostin itselleni vaaleanpunaiset totoro-sukat. Emmä kestä, niissä on korvatkin!\nTämä night market on näkemisen arvoinen mesta, jossa kannattaa ehdottomasti käydä vaikka ihan vain haistelemassa tunnelmaa. Itse olin jälleen kerran niin arkajalka, etten rohjennut syödä kuin maistiaiseksi tarjottua mustekalaa, mutta älä sinä tee samaa virhettä. Shilinissä pääsee kokemaan sellaista kunnon vilinää, jota Aasialta odottaa. Valotaulut vilkkuvat, ihmiset tuuppivat ja ohi päristää satakunta skootteria. Lähin metroasema on tosiaan Jiantan, josta on alle sadan metrin kävely markkinoiden alkupäähän.\nEteläpuolella Taipeita järjestetään Shida Night Market, joka sijaitsee Taipower Buildingin metroaseman läheisyydessä, yhdellä Taipein trendikkäimmistä alueista. Shida on aiemmin ollut paljon isompi night market mitä nyt, mutta alueen asukkaat kyllästyivät meteliin ja roskaamiseen, joten valitusten myötä markkina-aluetta pienennettiin. Shida on huomattavasti Shiliniä pienempi, mutta edelleen ihan kivan kokoinen.\nShidassa on toki ruokakojuja, mutta shoppailu on näiden markkinoiden juttu. Paljon on myynnissä vaatteita ja koruja, joten niitä etsiville tämä on loistopaikka. Kaikenlaista roipetta täältä löytyy aina joulukoristeista Marimekon kangaskassiin ja kuvan kala-korviksiin. Takuuvarma paikka tuliaisten hankkimiseen.\nNingxian markkinat koostuvat yhdestä ehkä parisataa metriä pitkästä kadun pätkästä. Se on heittämällä pienin kolmesta vierailemastani marketista, mutta myös kaikkein tunnelmallisin. Ningxiassa viihtyvät lähinnä paikalliset, muistan olleeni ainoa valkonaama liikenteessä. Markkinat keskittyivät ruokaan, tavara- ja pelikojuja ei ollut nimeksikään. Täällä oli monia ravintolatyylisiä kojuja, joissa oli tuolit ja pöydät ruokailijoille. Ruoka näytti herkulliselta ja kojut suosituilta, mutta jätin jälleen syömisen välistä ja hiivin hotellille nukkumaan.\nKannattaa tsekata Ningxian markkinat, jos pieni ja intiimi meno kiinnostaa. Tosi symppis paikka! Lähimmät metroasemat ovat Shuanglian ja Zhongshan.\nkulttuuriruoka ja juomaTaipeiTaiwan\nReply Meri / Syö Matkusta Rakasta 14.1.2018 at 16:36\nHauska pikku historiikki! Night marketit ovat kyllä aina ihan must see -juttuja, jos niitä sattuu kohteesta löytymään. Ehkä vähän harmittaa se, että monesti ne ovat nykyään todella turistisoituneita, tai oikeastaan jopa perustettu ihan turisteja varten. En nyt tiedä huonontaako se tarjontaa, mutta kyllähän sitä reissussa aina tiettyä autenttisuutta etsii… Viimeksi olin night marketilla illallistamassa Bangkokissa, ja oli kyllä rahansa arvoinen ateria. 🙂\nReply Katariina / Lomaluumu 15.1.2018 at 22:53\nNiissä on kyllä sitä jotain! Taiwan on (ainakin vielä) kohtalaisen autenttinen, mutta kyllä esim. tuolla Shilinissä huomasi turistisoitumisen. Niin, toki itsekin on turisti, että voiko muista samanlaisista oikein pahaa sanoa, mutta autenttisuus olis ihan kiva… 😀 Mäkin uskaltauduin lopulta Hualienissa maistamaan nuudelikeittoa ja oli tosissaan todella maukasta ja edullista. 🙂\nReply lena / london and beyond 20.1.2018 at 17:30\nOo olipas kiva postaus mun entisestä kotikaupungista! Ihan tuli nostalgiset fiilikset. Nuo yömarkkinat on aivan ihania, ja niillä tuli käytyä harva se ilta. Me asuttiin Nanshijiaon aseman lähellä ja siellä oli tosi mukavat markkinat iltaisin (tosin fiilis kuin eläintarhassa kun oltiin lähes ainoat länsimaiset alueella), ja sitten nuo Shida ja Nanxia tulivat tutuiksi. Raohe oli kans tosi kiva.\nMukava kun olit avannut markkinoiden historiaakin, en tuota kaikkea tiennyt! Taipeista harvoin on kirjoituksia blogeissa, joten tätä lukee mielellään.\nReply Katariina / Lomaluumu 23.1.2018 at 15:01\nHei ihana asuinkaupunki ollut sulla! Taipeissa on niin paljon kaikkea, että siellä varmasti riittää tekemistä ja näkemistä pidemmäksikin aikaa, vaikka juuri noita night marketeja 😀\nOlen itsekin huomannut Taiwanin esiintyvän matkablogeissa melkoisen harvoin, kävinkin kurkkimassa postauksesi ennen reissuani! 🙂\nReply Anna-Katri / Adalmina's Adventures 21.1.2018 at 10:16\nAasialaiset night marketit ovat kyllä mahtavia paikkoja päästä maistelemaan maan herkkuja ja muutenkin fiilistelemään paikan tunnelmaa. Taiwaniin olisi kyllä kiva päästä seuraavalla Aasian reissulla. 🙂\nReply Katariina / Lomaluumu 23.1.2018 at 15:05\nJep niin on! Toivoisin rohkaistuvani maisteluiden suhteen, mutta kalvava pelko ruokamyrkytyksestä estää hieman… 😀 Loppureissusta tuli kuitenkin onnistuneesti testattua markkinaruokaakin! Taiwan on kyllä huippu, ansaitsisi enemmän reissaajia 🙂


Menneisyyden paluusta tulevaisuuteen | Naantalin Sosialidemokraatit\nMenneisyyden paluusta tulevaisuuteen\nKirjoitin tällä palstalla 30.7.2018 olevani samaa mieltä historian professori Markku Kuisman kanssa referoidessani hänen Hesarissa lausumiaan ajatuksia.\nLupasin, että palaan ja perustelen.\nAku Aittokallion terävä ja oikeaan osunut havainto, että Väinö Tanner yritysjohtajana onnistui politiikassa.Eli on niitä onnistuneita yritysjohtajiakin nähty politiikan johdossa vastoin Markku Kuisman kategorista väitettä.\nEn tiedä, mitä Kuisma Akulle vastaisi, mutta mieleeni tulee kuitenkin eräs Tanneriin liittyvä poikkeuksellinen ominaisuus: Hän kasvoi yritysjohtoon ja politiikkaan samanaikaisesti ja hänen osuustoiminnallinen yritysmallinsa oli sukulaissuhteessa hänen edustamaansa sosialidemokratiaan. Sosiaalisuuteen liitetään yhtenä suuntana yhteisöllisyys. Siitä varmaan on ollut kysymys osuustoiminnassa ja valtiossa.\nMutta tämä ei ollut kysymys, jonka vuoksi halusin olla samaa mieltä Kuisman kanssa. Aihe liitty talouteen ja sosialidemokratiaan\nNäkemykseni ymmärtämiseksi kertaan lyhyesti oman historiani: Synnyin sosialidemokraatiksi, joka merkitsi koulu- ja opiskeluaikoina vähemmistöön kuulumista. Olen ollut työssä yksityisessä insinööritoimistossa, julkisessa virassa, yksityisessä teollisuuslaitoksessa, valtioenemmistöisessä pörssiyhtiössä, kunnallisenemmistöisessä yhtiössä sekä säätiön hallitsemassa yhtiössä. Olen ollut mukana säästöpankin ja sen keskuspankin hallinnossa. Monien yhtiöiden hallintoelimissä, joten niin valtion kuin yksityistenkin toiminnasta on kokemusta kertynyt unohtamatta poliittista järjestötyötä. Näkyvin vaikka selkeästi vähäisempi työkenttäni on ollut toimiminen luottamushenkilön ominaisuudessa kunnallisissa ja valtiollisissa tehtävissä.\nOlen saanut kokea pahoja takaiskuja, ja myös onnistumisia kaikilla osa-alueilla\nPoliittisen toiminnan, mutta ennen muuta käytännön työelämän kokemukseni pohjalta olen tehnyt elämäni aikana uudelleen arvioita yhteiskunnasta ja erityisesti sen taloudellisesta toiminnasta.\nJa onpa tullut sellainenkin mieleen, että olenko itse - vaikka vähäisemmässä merkityksessä kuin arvostettu tiedemies Kuisma - vaikuttanut epätoivottuun yhteiskunnalliseen kehitykseen. En tunnusta syyllisyyttäni finanssikriisiin, en siis ole kuten Pikku Kalle , joka opettajan kysyessä Jericon muurin kaatajaa, tunnusti olevansa syyllinen siihenkin.. . Sen tunnustan, että sinisilmäisyyttä on ollut niin yksityisen yrittämisen puolustamisessa kuin siinä, että silloin tällöin olen ollut runttaamassa myös kohtuuttomasti yhteisöllisempää taloustoimintaa.\nSeisomme samassa virrassa kuin viisi vuotta sitten\nOlen tätä oman sosialidemokratiani kehitystä muistellut viiden vuoden takaisessa kesäisessä kirjoituksessa otsikolla Sosialidemokraattinen malli: http://www.sdpnaantali.fi/post/sosialidemokraattinen-malli\nJutta Urpilainen oli tuolloin lanseerannut eettinen markkinatalous termin. Monet kritisoivat Jutan keksintöä: Anneli Koivisto kirjoitti maailmamme käpertymisestä ja puolueen sisäänpäin kääntymisestä ja muisteli menneitä kansainvälisen politiikan parhaita aikoja. Silloin poikkesimme muista puolueista laaja-alaisuutemme ansiosta. Hän sivalsi eettistä markkinatalous termiä:\nAikoinani Marxiakin lukeneena tunnustan kyllä, että talous on perusjuttu. Mutta nyt on talous kutistettu vain rahamarkkinoiksi, jopa tavaratkin ovat sivuosassa, kaikesta muusta puhumattakaan. Miten ihmeessä tällainen ääriajattelu on saanut niin suuren hyväksynnän.”\nAnneli Koiviston näkemyksessä on varmaankin aikalaisuudesta johtuen tuttua. Asiaa harrastaneena ja loputtomia ideologisia keskusteluja käyneenä ja jotain aiheesta keksineenä lähestymistapa tuntuu tutulta.\nToistan nyt suhtautumisesta talousjärjestelmäkekskusteluun\nMeille talousjärjestelmäkeskustelu on ollut poliittinen linjakysymys. Siihen on liittynyt suuria rajanvetoja: Porvarilliset puolueet nimittivät itseään ei sosialistisiksi hyötyäkseen sosialismin vastaisuudesta. Me puolestamme kävimme kovaa kamppailua sosialismin sisällöstä. Halusimme siihen liittää kaksi tärkeää asiaa demokratian ja reformin. Olimme valmiina saattamaan riistävän kapitalismin aisoihin käyttämällä myös tuotantovälineiden yhteisomistusta välineenä. Mutta emme totaalisesti, emmekä hyväksyneet reaalisosialistisia malleja siksikään, että kansandemokratioissa esimerkiksi riistettiin kansalaisia asevarustelua varten eikä siellä ihmisoikeuksia kunnioitettu.\nPoliittisen linjan vetämiseen vaikuttivat tietenkin historiallisesta tapahtumat ja kansalaisten kokemukset. Kommunismi oli sosialismin väärennys ja erilaiset opilliset tulkinnat epäilyttivät käytännön työssä eläviä ja leipänsä yksityiseltä saavien keskuudessa. Ammattiyhdistysliikkeen avulla työläisten riisto oli saatu kuriin ja ansiotaso kohoamaan. Yhteiskunnan osuutta kasvatettiin kaiken aikaan ja lisääntyviä resursseja käytettiin hyvinvointiuudistuksiin. Markkinatalous - kapitalismi oli osoittautunut hyvin suoristuskykyiseksi välineeksi tuotannossa eikä sosialismin yksi perustelu tuotannon tehostumisesta ollut toteutunut reaalimaailmassa. Emmekä me käytännön tuotantoelämää tunteneet uskoneet siihen.\nMonien sosialidemokraattien arvostama Mauno Koivisto pohti vuonna 1965 sosialidemokraattien ja kansandemokraattien suhdetta ja paalutti ongelmallista suhdettamme sosialismiin jäntevästi ja selkeästi.\nJos vain sellainen yhteiskunta on sosialistinen, jossa tuotantovälineiden yksityisomistus on täysin poistettu, niin voidaan sanoa meidän tosiaan luopuneen sosialismista päämääränä. Mutta, jos myös sellaista yhteiskuntaa kutsutaan sosialistiseksi, jossa esiintyy rinnan yhteisöllistä ja yksityistä yritteliäisyyttä, jossa yksityisen pääoman valta-asema on kukistettu, mutta jossa kaikkea taloudellista valtaa ei ole keskitetty valtion käsiin, jossa yksityisen kansalaisen toimeentulo on turvattu ja jossa aloitekykyiset yrittäjät voivat byrokratian estämättä tuoda esille panoksensa ja saada myös sitkeytensä ja aloitekykynsä edellyttämän palkkion ponnistuksilleen, niin silloin emme ole luopuneet sosialismista, koska juuri tämäntapaista yhteiskuntaa pidämme tähtäimessämme.”\nTämä määritelmä on ollut hyvä lähtökohta ainakin poliittiselle toiminnalleni. Käytännön kokemuksen kautta vakuuttauduin siitä, että markkinat toimivat myös kuluttajan eduksi ja iloksi. Olen tavannut ja tapaan sellaista yksityistä yritteliäisyyttä, josta on suurta yleistä hyötyä. Mielestäni palveleva pienyrittäjä voisi olla juuri sellainen itseään toteuttava vapaa ihminen, jota tavoittelimme liikkeemme alkuaikoina 1900-luvun alussa lähtiessämme vapauttamaan työläisiä tuotantovälineen osasta. Uskottiin myös itsellisemmän työntekijän olevan tehokkaamman ja tuottavan itselleen ja koko yhteiskunnalle enemmän tarpeellista jaettavaa\nTietenkin opin myös näkemään, etteivät markkinat toimi ideaalisesti ja että yksityisen yrittämisen esteenä olivat pääomista päättävät tahot. Tässä suhteessa ei pelkästään ollut kysymys omistuksen laadusta, vaan yksinkertaisesti pääomien allokoinnin puolueellisesta jakamisesta.\nMyös erilaiset kilpailun rajoitukset lisäsivät tehottomuutta ja aikaan saivat politiikan keinoin erilaisia rälssejä: Maataloudessa viljelijät olivat omaisuuden suojassa ja vaativat maksimaalisia korvauksia, kun rakentamiseen tarvittiin heidän maitaan. Työntekijöiden kastiin he halusivat kuulua tulonjakokeskusteluissa, ja jopa vähäosaisiin sellaisiin sosiaalietuisuuksien jakamista harkittaessa.\nKorkeat hinnat ja joustamattomuus tällä ja vähän muillakin aloilla lisäsi markkinaehtoisen toiminnan kannatusta sosialidemokratian keskuudessa. Myös Suomen hintataso yleisesti pani epäilemään, että markkinat ovat meillä liian suljetut ja siten kuluttajille epäedulliset. Näistä käytännön syistä, aloimme nähdä markkinatalouden ja demokratian yhdistelmän houkuttelevana.\nAvoin talous kansainvälisessä kilpailussa\nAinakin omalla kohdallani melko paljon myönteisempään suhtautumiseeni markkinatalouteen vaikutti Ei- EEC kokemus. Olin vilpittömästi sitä mieltä, että meille käy köpelösti suurten maiden välisessä vapaakaupassa. Meidän kotimarkkinayritykset eivät kestä rajojen avaamista. Puuhattiin suojatulleja ja kaikkea sellaista, jolla ei sittemmin ollut suurta merkitystä. Vastustaminen olikin laadultaan ulkopoliittista kaikkea hallitsevaa idänpolitiikkaa ja se oli Suomen talouden kannalta tyhmää eikä missään tapauksessa suomalisen työläisen edun mukaista.\nItsenäinen kansa -yhteistyön maailma\nIdeologisesti olemme olleet internationalisteja, kun taas suomalaiset porvarit ovat olleet nationalisteja, Kokoomus on vieläkin kansallinen Kokoomus ja Keskustalla on ankkurinsa suomalaisessa mannussa, johon sen kannatus vieläkin suuresti perustuu.\nNeuvostoliiton hajottua EU jäsenyys ei ollut sosialidemokraateille suuri hyppäys, se oli suunta, johon olimme olleet yhteydessä ja johon joukkoon tunsimme kuuluvamme niin puoluehistoriallisesti kuin käytännössäkin. Varmistimme, kun se naapurilta kysymättä oli mahdollista, myös turvallisuuspoliittisen asemamme. Valintaa ilmaisin karrikoiden joko Jees tai njet.\nMutta oli myös huolen aiheita:\nMeitä pelotti rajojen vapauttamisessa sosiaalinen dumppaus ja epäsymmetriset shokit eli tilanne, jolloin emme voisi puolustaa tuotantoamme. Maahanmuuttajiakin EU-maista pelättiin, toisaalta maatalouden järkeistämistä toivottiin.\nMutta ennen muuta uskoimme, että maailma vaatii vahvempaa toimijaa kuin mitä pieni kansallisvaltion on. Euroopan skleroosista puhuttiin ja lähdettiin hakemaan uutta työllisyyttä ja kasvua laajemmista sisämarkkinoista ja parantuneesta innovaatiotoiminnasta. Ja asiallisesti EU jäsenyyden myötä valitsimme markkinatalouden ”lopullisesti”. Ideologinen keskustelu sosialismista markkinatalouden korvaajana siirtyi historiaan.\nPäästä meidät pahasta, omasta rahasta\nSuomen sodanjälkeinen devalvaatio-inflaatiokierre haluttiin muuttaa. Toivottiin perustellusti vakaampia korko-olosuhteita ja siksi yhteinen valuutta ja rahapolitiikka EMU:ssa tuntui hyvältä keinolta päästä eroon tuosta syndroomastamme. Haluttiin kotimaista turvaa noita yllä mainittuja shokkeja vastaan perustamalla puskurirahastoja, joiden merkitys oli ensi sijassa henkinen.\nEhkä kovinta keskustelua käytiin EMU:n yhteyteen saksalaisten toimesta liitetystä vakauspaketista, jossa asetettiin rajat julkisen talouden kokonaisvelalle (60%) ja vuotuiselle alijäämälle (3%). Tämä koettiin omaa julkista budjettivaltaa rajoittavaksi tekijäksi.\nTässä keskustelun vaiheessa muistan painottaneeni näitä rajoituksia puolustaessani, että kyse on puhevallasta: Jos julkinen taho siis demokraattisesti valitut päättäjät haluavat säilyttää sanavaltansa, pitää julkisella taloudella olla liikkumavaraa. Julkinen taho ei voi alistua yksityisten velkojien rengiksi. Tuolloin oli epäileviä vasemmistointellektuelleja, joiden mielestä työllisyys - vaikka velalla - on parempi kuin muiden sanelemat rajoitukset.\nTämä keskustelu on taas ajankohtainen.\nSuomen suunnalta näytetään nyt omaksutun tiukka vakauslinja. Suomi on toistaiseksi menestynyt tässä finanssikriisiolosuhteissa julkisen talouden hoitajana hyvin, jos mittarina on korkotaso. Missä määrin tämä on tapahtunut työllisyyden ja taloudellisen kasvun kustannuksella, on epäselvää. Sen sijaan Suomen asenne Euroalueen ratkaisuissa on ollut tiukkakin tiukempaa eikä Suomen valtion eikä vähiten sosialidemokraattien toimesta ole paljoakan tunnettu solidaarista myötätuntoa ongelmista kärsiviä kohtaan ratkaisuja haettaessa. Suomalaisen veronmaksajan välitön tai sanoisinko lyhytnäköinen etu on ollut johtotähtenä.\nNyt palaan Anneli Koiviston havaintoon:\nMutta nyt on talous kutistettu vain rahamarkkinoiksi, jopa tavaratkin ovat sivuosassa, kaikesta muusta puhumattakaan. Miten ihmeessä tällainen ääriajattelu on saanut niin suuren hyväksynnän.”\nOlen yrittänyt vastata Anneli Koiviston kysymykseen yllä kerrotulla kehityskulun kuvauksella. Olemme vapaasta tahdostamme hyväksyneet markkinatalouden, kuten kuvasin, sen suorituskyvyn ja kuluttajille vapauksia antavana sekä demokratiaa edellyttävänä järjestelmänä.\nMutta markkinatalouden muutos rahamarkkinoiden hallitsemaksi toiminnaksi ei ole tietenkään ollut tavoittelemamme malli. Se on riistäytynyt. Rahalla on vikkelät liikkeet ja ihmisen ahneudella ja kekseliäisyydellä ei ole automaattisia rajoituksia. Mutta tärkeää on havaita, että finanssikapitalismi ole riistäytynyt EU:n tai EMU:n toimesta, eikä sen riistäytymistä olisi voitu Suomen eikä edes Pohjoismaiden yhteisin toimin estää, ei edes vaikka järjestelmämme on tilastojen valossa puoliksi sosialistinen, kun julkisen talouden kautta kulkiessa puolet kansatulosta.\nJos haluamme tai uskallamme ottaa oppia toimistamme kansallisvaltio-oloissa Pohjoismaissa, voimme yrittää saada muutosta aikaan maailmassa ensi sijassa EU:ssa ja EMU-alueella vahvistaen nopeasti talouden kasvun edellytyksiä ottamalla suurempaa yhteistä vastuuta ja sallimalla myös pidemmälle menevää eurooppalaista ohjausta. Tämä edellyttää tervettä julkista taloutta ja pelisääntöjä, joissa kansallisesta suvereniteetista on annettava myöden ja jossa solidaarisuudella on nykyistä merkittävämpi rooli.\nTämä malli ei taida olla houkutteleva näin nationalismin uuden heräämisen aikoina ja eikä tällä välttämättä valeissa menestystä, mutta se on sosialidemokraattinen.\nViiden vuoden takainen LAINAUS LOPPUI\nViiden vuoden takainen ajatteluni tuntuu tutulta eikä siitä omasta mielestäni löytynyt mitään pahempia sammakoita. Tietenkin se oli silloin ja totta kai sen jälkeen ovat monet asiat muuttuneet eivätkä parempaan; lopussa mainittu nationalismi on entisestään voimistunut, kun sillä ratsastavat populistit ja itsevaltiaat heiluttavat nyt herroina maailmaa.\nNykykapitalismissa ei ole riittävästi merkkejä suitsia suuriyrityksiä ja niin saava jatkua monenlaiset tulonjaon vääristymät, joiden aiheuttamat epäkohdat ovat ajaneet kansalaiset hakemaan apua omaan ahdinkoonsa oikeistopopulisteilta ja ”suurmiehiltä”, jotka todellisuudessa ovat enemmän BIG kuin Great.\nVahvat miehet ovat muodissa niin demokratioissa kuin autoritäärisissäkin maissa. Monet aikamme merkit tuovat mieleen historian epäonnistuneita ja maailmaa kiusanneita tapahtumia; tarkoitan tietenkin diktatuureja, jotka aikaansaivat tuhoa ja kärsimystä sodilla ja ihmisoikeusloukkauksilla.\nVaikka Venäjä on arvaamaton, niin olen sen verran suomettunut, että en usko Putinin Venäjän ryhtyvän totaaliseen epävakauteen meitä ajaviin lisähulluksiin. Sen sijaan Kiinan ja USA:n välit ovat vaikeampi pala. Kiinan tavoitteet voivat olla kavalatkin onhan kyseessä nimeltään ja historialtaan maailman keskustan valtakunta tai maa keskellä . Tällä hetkellä se onneksi toimii vakauttavasti.\nUSA on (Das Ding an sich) tapaus sinänsä. Presidentti Trump kirjoittaa ja hänestä kirjoitetaan päivittäin. Kannatus häilyy, mutta säilyy. Suomessakin on tutkimuksissa todettu, että populistien aseman vahvistuu median ansioista.\nMutta vilkaistaan ensi Isoon Britanniaan, jonka Brexit on yksi tämän nykykehityksen näkyvistä ilmiöistä. Väärän tiedon varaan rakennettu uhkapeli on nyt laukeamassa tekijöidensä eli konservatiivien syliin. Vaikka laskunhan maksavat tavalliset britit työpaikkoina ja hyvinvointimenetyksinä. Ja valistuneet arviot eivät juuri näe nykyhallinnon onnistumisen mahdollisuuksia:\nMartin Wolf näkee, että Iso Britannia tarvitsee uskottavan opposition umpikujaan johtaneiden Teresa Mayn konservatiivien tilalle. Hän kysyy onko Työväenpuolueesta siihen, koska\nJeremy Corbynin aatteellisella radikalismilla on pelottavat taustat. Hän erityisesti muistuttaa, että Hugo Chavezin Venezuelassa harjoittaman politiikan ihailu osoittaa Corbynin huonoa arvostelukykyä.\nMartin Wolf viittaa viime syksyiseen arvioonsa sosialismista:\nSosialismi ei ole uusi idea, vaan se, jota on kokeiltu ja yritetty uudelleen. Sitä on tullut kolmea sorttia: autokraattinen, populistinen ja sosiaalidemokraattinen. Autokraattinen Neuvostoliiton ja Maon Kiinan sosialismi oli katastrofi. Pohjoismaiden tai Alankomaiden sosiaalidemokratia on sitä vastoin ollut menestys. Nämä ovat maailman parhaiten pärjääviä yhteiskuntia: varakkaita, dynaamisia ja vakaita.\nYmmärtääkseni hän viitauksellaan ehdottaa pohjoismaista suuntausta briteille. Wolf pitää myös toiveita herättävänä, että Labour on oikeilla jäljillä, kun se tehnyt selvityksiä siitä, miten Britannian tuottavauuskehitys saataisiin kääntymään. Brittien tuottavuus on ollut kaikkiin vertailumaihin nähden kehno ja syynä pidetään tuottavien investointien, tutkimuksen ja kehityspanosten sekä koulutuksen laiminlyöntiä.\nKolumninsa Wolf lopettaa:\nYhdistynyt kuningaskunta voi todellakin edetä paremmin luomalla kannustimia tuottavien investointien saamiseksi ja enemmän riskinottoa suosivan verojärjestelmän kehittämiskeski. Talous ei varmastikaan toimi riittävän hyvin, jotta voisimme luottamuksellisesti sanoa, että kaikki on kunnossa, eikä meidän tarvitse paljoa muuttaa.\nTällä hetkellä nämä Labourin ideat näyttävät vielä raakileilta. Mutta tärkeää on, että Labour käsittelee merkittäviä kysymyksiä. Yhdistynyt kuningaskunta tarvitsee sitä järkevää radikalismia. Tulee tästä mitä tahansa niin ihan toinen asia on epäilykseni puoleen johtamisen ydinajattelusta.\nEli vaihtoehdoksi esitetään radikaalia muutosta nykyiseen ja sen paras malli olisi pohjoismainen sosialidemokratia. Näkeekö kaukaa paremmin, tulee mieleen.\nKun tähän samaan suuntaa yritetään saada käännöstä aikaan myös USA:ssa, niin onko sittenkin niin, että tylsä sosialidemokratia olisikin käyttökelpoinen malli.\nTähän suuntaan viittaavat myös amerikkalaiset uudet yritykset löytää vaihtoehtoja nykymenolle ja kääntää kehitystä. Erityisenä ja aiheellisena huolena on sielläkin ollut, että Demokraatit ovat menettäneet duunarit ja samaistuneet talouselämän eliittiin.\n29.7.2018 FT:ssä oli Rana Foroorharin kolumni, jossa suositellaan yritysten ja uuden vasemmiston yhteistyötä Demokraattien valtaan pääsemiskeksi ja pysymiseksi\nTämä on tärkeää, sillä jos uuden vuosituhannen sosialistit haluavat onnistua, jos ja kun he saavat kongressin haltuunsa, heidän on rakennettava laaja-alaisia koalitiota. Amerikkalaiset olivat vasemmalla, New Dealista 1930-luvulta 1980-luvulle asti. Viesti oli yksinkertainen: kaikki työtätekevät ihmiset ovat tärkeitä. Se on viesti, johon Demokraattisen puolueen kokonaisuudessaan olisi viisasta palata.\nVaikka amerikkalaiset sosialistit esittävätkin lähinnä pohjoismaista sosialidemokraattista mallia, niin se kommunistikauhuisessa jenkkilässä tulee helposti leimattua, ja arvellaan vasemmalle kääntymisen olevan jopa Demokraattien loppu.\nDilemma on, että realistien puhe, kuten Bengt Holmström arvio, tuntuu epärehelliseltä, kun taas Trumpin rehellinen valehteleminen tuntuu uskottavammalta. Ja tässä on myös uhka, että vasemmistolaiset sortuvat samaan populistiseen sudenkuoppaan, jos yritetään pelkästään retoriikalla ja populisteja matkimalla selvitä.\nTarvitaan uskottavuutta ja sitä voisi saada yhteistoimimalla yritysten kanssa. Maailman tilanne vaatisi tällaista kompromissia eli paluuta siihen, mitä sosialidemokratia on parhaimmillaan edustanut eli kansanvaltaisesti säädeltyä markkinataloutta, hyvinvointi valtiota ja lisääntyvää kansainvälistä yhteistyötä.\nOlen Kuisman tavoin huolissani siitä, että markkinatalouden vapauksien nimissä on käynyt kuten metsäpaloissa eli tuli on ottanut rengin aseman sijasta isännän roolin\nNyt kysymys on siitä, että koetaanko maailman olevan riittävässä vaarassa ja uskotaanko, että sosialidemokraatit uskaltavat olla selkeitä, rohkeita ja realistisia sillä tavalla, että yhteiskunnan vähäisimmätkin jaksaisivat kuunnella ja äänestää huomiohälinän keskellä hiljaisempaa järjen ääntä.